ועדת הכספים, כנסת 18, פרוטוקול מספר 1194, 2012-09-20 10:30

משה גפני: אני פותח את ישיבת הוועדה.

משה גפני: על סדר היום תקנות ניירות ערך (זירת סוחר לחשבונו העצמי), התשע"ב-2012.

משה גפני: דניאל, בבקשה, תסבירי בכמה מילים.

משה גפני: אנחנו כבר דיברנו על העניין.

משה גפני: החברים מבקשים עוד פעם.

דניאל אילון: נראה לי שאין הרבה מה להרחיב.

דניאל אילון: יש לנו תיקון שעבר כבר לפני שנתיים, שאושר ביוני 2010, ושקבע שכדי להיות זירת סוחר לחשבון עצמו, כלומר כדי לנהל זירה שמקיימת עסקאות אל מול הלקוחות שלה, או להיות זירה - - -

משה גפני: רק שנייה.

משה גפני: סליחה דניאל.

משה גפני: אנחנו פה בוועדה צוות כמו משפחה.

משה גפני: אז אני רוצה לברך את עורכת הדין שלומית ארליך מהלשכה המשפטית לרגל נישואיה.

משה גפני: היא עדיין בתוך השבעה, נכון?

קריאות: מזל טוב.

משה גפני: שיהיה לה בניין עדי עד, ושתהיה הצלחה, ושנה טובה.

משה גפני: בשם חברי הוועדה, וגם בשם - - -

יעקב אדרי: פה אחד.

משה גפני: פה אחד.

משה גפני: הנה דודו רותם.

משה גפני: גם בשם דודו רותם אנחנו מאחלים לה הצלחה, ושיהיה בניין עדי עד.

משה גפני: מזל טוב.

יעקב אדרי: אמן.

שלומית ארליך: תודה רבה.

דניאל אילון: בשם הרשות, אני מצטרפת לברכות.

דניאל אילון: החוק כבר קבע שאי-אפשר לעשות פעילות כזאת, כלומר לנהל זירה או להפנות לפעילות בזירה שכזו מבלי לקבל רישיון.

יעקב אדרי: אני מוכרח לשאול משהו, למה אתם קוראים לזה "זירה"?

יעקב אדרי: זו קונוטציה כזאת של קרבות שמתנהלים בזירה.

דניאל אילון: זה השם שאנחנו מצאנו.

יעקב אדרי: הכי מתאים למה שקורה שם, את אומרת.

עינת וילף: אם ביקרת אי-פעם בזירת המסחר של הבורסה בניו יורק.

יעקב אדרי: טוב, יש הסבר.

דניאל אילון: הרי הסימן של הבורסה זה שוורים, אולי זה גם קשור לזירה.

דניאל אילון: לא יודעת, אני חושבת עכשיו בקול.

דניאל אילון: החוק אומר כללי בסיס.

דניאל אילון: יש מספר כללים שנקבעו בחוק עצמו של עשה ואל תעשה.

דניאל אילון: עוד נגיע אליהם כשנגיע לפרקים עצמם.

דניאל אילון: אבל הרוב נקבע לקביעה בתקנות.

דניאל אילון: כלומר, מה יהיו מגבלות המינוף, מה יהיו המגבלות על פרסום, מה הדיווחים שצריכים לתת, וכיוצא באלה.

דניאל אילון: ולכן אני חושבת שצריך להגיע ישירות לגופן של תקנות.

משה גפני: אוקיי.

משה גפני: יש מישהו שרוצה?

משה גפני: כן, בבקשה.

יהושע אברמוביץ: שלום, שמי שוקי אברמוביץ.

יהושע אברמוביץ: אני נשיא של AVA, שהיא חברה בינלאומית הפועלת ב-170 מדינות ברחבי העולם, וגם בישראל.

יהושע אברמוביץ: אני רוצה רק כאמירה כללית להתחיל מהדברים של יושב-ראש הוועדה, חבר הכנסת גפני, שאמר בדיון הקודם – ואני מכבד כל מילה – "הרושם שאני מקבל הוא" – ואמרת את זה לרשות – "שהלכתם לרגולציה מאוד נוקשה, מאוד גדולה ומאוד חזקה".

יהושע אברמוביץ: "מה שיקל עלינו זה אם תשבו עם החברות כדי באמת לנסות להגיע לפתרונות.

יהושע אברמוביץ: אל תהיו דבקים במה שעשיתם כי עשיתם עבודה מצוינת ואין ויכוח".

יהושע אברמוביץ: אבל התקנות שהבאתם חמורות.

יהושע אברמוביץ: "עודף רגולציה או רגולציה כל כך נוקשה כלפי החברות האלה" – עם המינוף הגבוה.

יהושע אברמוביץ: אז אתה לא מסכים.

יהושע אברמוביץ: ואחר כך אתה אומר: "קחו את הישיבה" – אתה פונה לרשות לשבת אתנו – "קחו את הישיבה לא כישיבה לצאת ידי חובה, כשלפעמים צריך גם את זה.

יהושע אברמוביץ: צריך להתנהג בנימוס ולכן צריך לשבת עם הגופים, אלא באמת לנסות להגיע לפתרון.

יהושע אברמוביץ: שבו קודם עם עצמכם ותחשבו היכן הקווים האדומים, עד איפה אתם יכולים ללכת ותנהלו דיון שבסופו של דבר תבואו לכאן אחרי שיש הסכמות.

יהושע אברמוביץ: גם אם חלק יהיו הסכמות וחלק לא" - - -

משה גפני: לא את הכול.

משה גפני: מה אתה לוקח אותי ברצינות?

משה גפני: אני רציתי שתשבו, ורציתי שתגיעו להסכמה, ולא הבעתי עמדה.

משה גפני: אמרתי יש פה רגולציה קשה.

משה גפני: יכול להיות שצריך במקרה הזה רגולציה קשה, אני לא אומר שלא.

משה גפני: כשתגיע ההכרעה, אני אצטרך להחליט, כמו כל חברי הוועדה.

משה גפני: אנחנו עדיין בדיונים.

משה גפני: ואני כל הזמן מנסה להגיע למצב כזה שבו יש הסכמות.

משה גפני: אם אין הסכמות, אנחנו מכריעים.

משה גפני: אל תצטט אותי.

יהושע אברמוביץ: אנחנו ישבנו עם הרשות, הם היו מאוד מנומסים, שמעו אותנו בנימוס.

יהושע אברמוביץ: לא אמרו לזה מסכימים, או לזה לא מסכימים, לדברים האלה אנחנו מתנגדים.

יהושע אברמוביץ: שמעו בנימוס, שלחו אותנו הביתה, ומאז לא שמענו שום דבר.

יהושע אברמוביץ: אדוני, הרגולציה, צריך להבין, היא מאוד קשה.

יהושע אברמוביץ: ראש הממשלה יצא כנגד הנושא של עודף רגולציה במדינת ישראל, והוא צודק לחלוטין.

יהושע אברמוביץ: יושב-ראש הרשות אמר בעצמו שהוא מקים ועדה להקלה ברגולציה.

יהושע אברמוביץ: אז בעוד יד אחת מקלה, יד שנייה הולכת לרגולציה הנוקשה, החמורה בעולם.

יהושע אברמוביץ: אנחנו פועלים בכל העולם, עם כל הרגולציות.

יהושע אברמוביץ: אין רגולציה נוקשה כפי שהרגולציה שמציעים בישראל.

יהושע אברמוביץ: יבואו אליכם בכל סעיף ויגידו: כן, זה קיים בארצות-הברית, ועל הסעיף ההוא: זה קיים ביפן, וזה קיים בדרום קוריאה.

יהושע אברמוביץ: אבל כשמסתכלים על המכלול, והמכלול תמיד כשיד אחת מקשה במקום אחר רגולציה מקלה.

יהושע אברמוביץ: פה בישראל הלכו - - -

משה גפני: מה המסקנה שלך?

יהושע אברמוביץ: אחת מקשה והשנייה מקשה עוד יותר.

משה גפני: מה המסקנה שלך?

יהושע אברמוביץ: המסקנה שהתקנות שעומדות פה היום הן תקנות מאוד נוקשות.

יהושע אברמוביץ: יקרה מה שאתה – ביקשת שאני לא אצטט, לא אצטט אותך.

יהושע אברמוביץ: אבל יקרה בדיוק מה שאמרת בדיון, והוא שאם הרגולציה תעבור כפי שהיא, התקנות תעבורנה כפי שהן, תהיה פה רגולציה נהדרת, החברות לא יהיו פה - -

משה גפני: נעבור על התקנות ונראה, בסדר.

יהושע אברמוביץ: - - והלקוחות יעבדו עם חברות אחרות בעולם.

יהושע אברמוביץ: הם לא צריכים ללכת, הם צריכים מהמחשב להיכנס לאייקון אחר ולעבוד דרך המחשב עם חברה אחרת, שלא תעמוד ברגולציה ותעשה דברים - - -

משה גפני: אני מודה לך.

משה גפני: אני חוזר על מה שאמרתי.

משה גפני: אנחנו מנסים, אני לא יכול לחייב – בכל חקיקה או בכל תקנות, לא אתכם ולא את הגוף הממשלתי או במקרה הזה את הרשות לניירות ערך – לשבת.

משה גפני: אני יכול לבקש לשבת.

משה גפני: אם לא מגיעים להסכמות, אנחנו צריכים להכריע פה.

משה גפני: אנחנו נעבור סעיף-סעיף ונראה.

משה גפני: אם אתם צודקים, נלך אתכם.

משה גפני: אם הרשות צודקת, נלך איתם.

משה גפני: אין העדפה לאף גורם לא בחוק הזה ולא באף חוק אחר.

משה גפני: במקרה הנוכחי אנחנו לא מדברים על חקיקה בכלל.

משה גפני: יש חוק.

משה גפני: מה שאנחנו צריכים לעשות זה לאשר תקנות.

משה גפני: ואנחנו נקפיד על התקנות לראות שזה באמת יהיה נורמלי.

משה גפני: האמירה של עודף רגולציה היא אמירה שיצאה ממני.

משה גפני: אני חושב שיש עודף רגולציה.

משה גפני: זה לא אומר שבגלל זה לא צריך שתהיה רגולציה.

משה גפני: הרי בסופו של דבר אנחנו צריכים להגן על החוסך הקטן שמפסיד את כספו.

משה גפני: עודף רגולציה זה לא הלכה למשה מסיני.

משה גפני: זו סברה ישרה שיש אנשים או גופים או משרדי ממשלה שמרגישים נוח שיש להם הרבה רגולציה.

משה גפני: אנחנו לא סבורים כך, אבל יש דברים שצריך, שאנחנו אפילו דורשים.

משה גפני: במקרה הזה אנחנו נעבור לגופו.

משה גפני: אני לא משוחד לשום צד.

משה גפני: נדמה לי שאף פעם לא השקעתי בזירות סוחר.

משה גפני: אני לא מתכוון גם להשקיע, וגם אין לי חברה כזאת.

משה גפני: אז אני פתוח לגמרי על כל הדברים.

משה גפני: בבקשה, עוד מישהו רצה להגיב?

משה גפני: בבקשה.

משה גפני: אתה דיברת בישיבה הקודמת אני חושב.

משה גפני: טוב, השנה עוד לא דיברת.

טל זוהר: נכון, השנה לא.

טל זוהר: אז קודם כל, שנה טובה.

טל זוהר: שתהיה לנו שנה מוצלחת.

טל זוהר: אני רוצה להתחיל מאיפה שסיימנו בפעם שעברה.

טל זוהר: אתה נתת לנו הוראות ברורות.

טל זוהר: גם לנו וגם לרשות.

טל זוהר: אנחנו השקענו – אולי אני אציג את עצמי שוב.

טל זוהר: קוראים לי טל זוהר.

טל זוהר: אני יו"ר איגוד זירות מסחר בשוק ההון בישראל, ואני מנכ"ל חברת FXCM, שהיא החברה הגדולה בעולם.

טל זוהר: יש לנו 220,000 - - -

משה גפני: אברמוביץ, אתה אמרת שאתה כי גדול, לא? לא, אם יש מחלוקת בינכם, אז אני אשלח אתכם לשבת.

טל זוהר: אברמוביץ עומד בראש חברה מאוד מכובדת וגדולה.

יהושע אברמוביץ: לא, אמרתי שאנחנו חברה בינלאומית גדולה.

משה גפני: לא הכי גדולה.

יהושע אברמוביץ: לא.

יהושע אברמוביץ: טל מנהל את החברה בישראל.

יהושע אברמוביץ: החברה העולמית היא באמת חברה הרבה יותר גדולה מאתנו.

משה גפני: זאת אומרת, ניסיתי לעשות סכסוך בינכם, לא הצלחתי.

טל זוהר: אל תדאג, אנחנו מסודרים ומתואמים.

טל זוהר: אני לא אכנס להקדמות מיותרות כי אנחנו באמת רוצים לדבר על העיקר.

טל זוהר: והעיקר הוא שמאז הישיבה הקודמת שבה נתת לנו הוראות ברורות ללכת ולהגיע לפשרה, ולנסות להגיע לשלום בית.

טל זוהר: אנחנו השקענו המון - - -

משה גפני: אני לא הצעתי דבר כזה.

משה גפני: עם אתה רוצה להגיע לשלום בית, עם שמוליק האוזר?

משה גפני: עם מי, עם דניאל?

טל זוהר: כן, להגיע למצב שאנחנו מגיעים להסכמות.

טל זוהר: אז אני אשתמש במונח אחר.

טל זוהר: להגיע למצב שאנחנו מסכימים על הדברים.

טל זוהר: לנו יש 82 הערות על התקנות.

טל זוהר: ישבנו הרבה מאוד זמן והשקענו הרבה מאוד כסף והרבה מאוד זמן ניהולי בחודש וחצי – חודשיים האחרונים.

טל זוהר: תוך שבועיים הוצאנו את המכתב הראשון.

טל זוהר: ואחרי זה כל שבועיים הוצאנו עוד מכתב.

טל זוהר: בסך הכול הגענו לשבעה נושאים שהם מבחינתנו חיים ומוות.

טל זוהר: ואני חושב שקודם כל, להגיע מ-80 הערות לשבע הערות מרכזיות, זה כבר מראה על זה שאנחנו מוכנים להגיע לפשרה.

משה גפני: לכמה הגעתם?

טל זוהר: שבע.

טל זוהר: מתוך 80.

טל זוהר: וחשוב לי להגיד, אף אחת מה-80 היא לא הערה על פסיק או הערה מנהלתית, הן כולם הערות מהותיות.

טל זוהר: אנחנו באנו ואמרנו, אם אנחנו מנסים ללכת יחד בדרך המלך תוך כדי פשרה, אנחנו מנסים לעשות את זה, השקענו הרבה מאוד זמן, חשיבה מחודשת.

טל זוהר: כמו שביקשת, לא להיתלות במה שעשינו קודם, אלא לחשוב מחדש על הכול ולנסות להגיע לדיון.

טל זוהר: שלחנו את כל המסמכים.

טל זוהר: ביקשנו גם בכתב וגם בעל-פה על-ידי כמה וכמה גורמים להיפגש עם הרשות ולדון בעניינים.

טל זוהר: לא הצבנו תנאים מוקדמים למשא ומתן.

טל זוהר: אמרנו בואו נשב וננסה להגיע להסכמה.

טל זוהר: ומאז, לפחות עד היום – יכול להיות שלא הספיקו בגלל החגים או משהו – לא קיבלנו שום תשובה.

טל זוהר: ודאי לא קיבלנו מועד לפגישה.

טל זוהר: והיום אני מופתע לשמוע שהיועצת המשפטית של הרשות, דניאל, אומרת שחבל על הזמן.

טל זוהר: שזה בניגוד מוחלט למה שדיברתי.

טל זוהר: אז קודם כל, אני לא מבין את דרך ההתנהלות.

טל זוהר: אני מרגיש מרומה באיזושהי מידה, כי אנחנו השקענו הרבה מאוד זמן וכסף בנושא הזה.

טל זוהר: אז אם היו אומרים לנו מראש שחבל על הזמן - - -

משה גפני: אוקיי.

משה גפני: תודה.

משה גפני: בבקשה.

רפאל כהן: כהן רפאל.

רפאל כהן: קודם כל, אני רוצה לחזק את דברי קודמי, מה שאמרו, לא אחזור.

משה גפני: אתה דיברת איתי.

רפאל כהן: שוחחנו.

יעקב אדרי: מה תפקידך?

רפאל כהן: מכיוון שיש פה מסורת בוועדת הכספים - - -

משה גפני: לא, תפקיד.

יעקב אדרי: מה תפקידך?

רפאל כהן: אני הייתי מנכ"ל חברה שכזו עשר שנים, שמה "מט"ח 24".

רפאל כהן: היום אני עוסק בייעוץ בתחום הזה לחברות שונות.

רפאל כהן: ואני רוצה להמשיך במסורת.

רפאל כהן: פה בוועדת הכספים נהוג כשמדברים על נושא זירה, לדבר מעט דברי תורה.

משה גפני: אין מנהג כזה, אבל אתה יכול להגיד.

רפאל כהן: מה עוד כשאוכלים.

רפאל כהן: שלושה שאכלו, שישבו, ולא אמרו דברי תורה.

רפאל כהן: איך אפשר?

משה גפני: יש לנו בעיות יותר קשות.

משה גפני: בבקשה, מר כהן, אתה יכול להגיד גם דברי תורה.

רפאל כהן: קודם כל, העיתוי של הישיבה הוא תמוה.

רפאל כהן: נעשה כמו באישון לילה.

רפאל כהן: בין כסה לעשור, כשהיהודים כולם בימים נוראים, ועושים חשבון נפש עם אל קונם.

רפאל כהן: ואנחנו באים לפה, מכתתים רגליים, כשלא כולם זמינים ויכולים.

רפאל כהן: נו, אז הגענו.

רפאל כהן: בסדר.

רפאל כהן: זה פעם אחת.

רפאל כהן: בפעם השנייה, עבר זמן.

רפאל כהן: נדמה לי שמדינת ישראל קיימת כ-63 שנים, לא היתה רגולציה - - -

משה גפני: היות ואני נמצא הרבה שנים בכנסת, יחסית לאחרים, אני העברתי גם חוק וגם נהלים שבחול המועד, למשל, לא עובדים.

משה גפני: משרדי הממשלה יוצאים לחופשה מרוכזת.

משה גפני: אם אתה צריך להגיש דוחות למס הכנסה באמצע חול המועד, זה נדחה לך בשלושה ימים.

משה גפני: אני העברתי חוק, אני חושב לפני 18 - - -

רפאל כהן: קל וחומר - - -

משה גפני: רק רגע.

משה גפני: יש מסורת בוועדה כאן שלא מפריעים ליושב-ראש.

משה גפני: זו תמונת המצב.

משה גפני: לא העברתי שום החלטה בשום מקום – ואין החלטה כזאת – שבין כסה לעשור לא מקיימים ישיבות ועדת כספים.

משה גפני: אין ברירה.

משה גפני: חייבים לכנס את הוועדה.

משה גפני: זה לא נעשה באישון לילה.

משה גפני: זאת החלטה שלי.

משה גפני: אף אחד לא ביקש ממני את זה.

משה גפני: הנושא שעומד על סדר היום – אני התחלתי בריכוזיות בפגרה.

משה גפני: אם לא הולכים לבחירות, אנחנו הולכים לתקציב מאוד קשה, לחוקי הסדרים מאוד קשים.

משה גפני: זירות סוחר יכול להידחק הצידה.

משה גפני: תהיה הריכוזיות בעניין.

משה גפני: יש לנו את הרווחים הכלואים.

משה גפני: אני אספר לך את סדר-היום של הוועדה, לא נעשה שום דבר באישון לילה.

משה גפני: ואמרת לי גם בטלפון – אף אחד גם לא לחץ עלי.

משה גפני: הרשות לניירות ערך לא ביקשה.

רפאל כהן: לא טענתי כך.

משה גפני: לא, אז אני אומר, אף אחד לא.

משה גפני: לא מנהל הוועדה, לא היועצת המשפטית של הוועדה.

משה גפני: אף אחד לא לחץ עלי.

משה גפני: עשיתי את החשבון – מה אנחנו עלולים להגיע בתחילת המושב.

משה גפני: ואני יודע שאנחנו נצטרך לקיים על זה כמה ישיבות.

משה גפני: אז עשינו את זה.

משה גפני: שמתי גם את הרווחים הכלואים ביום ראשון, עוד ישיבה.

משה גפני: זה גם בין כסה לעשור.

משה גפני: תאמין לי, שאני כמוך הייתי מעוניין לחזור בתשובה.

משה גפני: לא מצליח.

משה גפני: מה לעשות?

עינת וילף: לא צריך להתנצל שעובדים.

דוד רותם: לא.

דוד רותם: צריך להתנצל שלא חוזרים בתשובה.

משה גפני: זה נכון.

משה גפני: בבקשה.

משה גפני: אז אישון לילה לא כל כך מתאים.

משה גפני: זה על סדר-היום כבר הרבה זמן.

רפאל כהן: אז אם כך, אין לי הרבה מה לומר, מעבר לכך - - -

משה גפני: לא, לגבי החזרה בתשובה.

רפאל כהן: לגבי החזרה בתשובה, אני אומר משהו דווקא מהתפילה.

רפאל כהן: חבר הכנסת אדרי מכיר את זה היטב, עוד יותר טוב ממך, כבוד הרב גפני.

רפאל כהן: ביום ראש השנה, כשפותחים את ארון הקודש ומוציאים את ספר התורה, טרם הוצאתו, מה אומרים?

רפאל כהן: צורחים את גרונותיהם – הספרדים, לא האשכנזים אחינו, רחמנא ליצלן, שלא אומרים זאת – "לעולם ה' דברך ניצב בשמיים".

משה גפני: אתה טועה טעות מוחלטת.

רפאל כהן: לא, אומרים את זה בשחרית בכל יום ויום, אבל לא ביום - - -

משה גפני: רק רגע, עם כל הכבוד, אתה לא תשמיץ את האשכנזים כאן בוועדה.

משה גפני: זה נכון שהספרדים אומרים את זה 12 פעמים.

משה גפני: האשכנזים אומרים את זה שבע פעמים.

משה גפני: למה אומרים פחות?

משה גפני: על זה נדבר בנפרד.

יעקב אדרי: הם פשוט מוסיפים את המע"מ.

משה גפני: אוקיי.

משה גפני: תודה רבה.

משה גפני: חברת הכנסת עינת וילף, בבקשה.

עינת וילף: קודם כל, להיפך, אני חושבת שטוב מאוד שנפגשים.

עינת וילף: ודאי לא צריך להתנצל שעובדים.

עינת וילף: הנושא הזה הוא דחוף.

עינת וילף: והדבר הכי חשוב הוא להגיע למצב שיש תקנות, כי כל יום שהתחום הזה לא נמצא ברגולציה הוא יום שאנשים תמימים מפסידים את כספם בזירה, שלטעמי – וניתן להוכיח את זה – היא לא יותר מהימורים.

עינת וילף: אבל היא יותר מסוכנת מהימורים כי אנשים מתפתים לחשוב שהם נכנסים להשקעות אמתיות.

עינת וילף: אבל אני רוצה להתייחס לכמה דברים שנאמרו.

עינת וילף: קודם כל, לגבי האיום של מעבר אנשים לחו"ל.

עינת וילף: זה דבר שגם צריך לטפל בו.

עינת וילף: יחד עם הרגולציה שצריכה להיות כאן – והרגולציה היא חשובה, כי במקרה הזה המשתמשים של הפלטפורמות האלה נוטים להיות אנשים חלשים, לא משכילים, שמתפתים לחשוב שאפשר לעשות כאן כסף קל.

עינת וילף: אבל יש דרכים להגדיר שמי שלא יכפיף את עצמו לרגולציה, כולל גורמים מחו"ל, יחסם כפי שנחסמים אתרי הימורים.

עינת וילף: ובתחום הזה ישראל היא יחסית אפקטיבית, כך שאפשר למנוע מאנשים להגיע במקרה, להתפתות, לאתרים בחו"ל.

עינת וילף: ולכן אין מה להיבהל מהדיון לגבי המעבר לחו"ל כי גם לכך יש פתרון.

עינת וילף: סיבה נוספת שהרגולציה בתחום הזה היא חשובה, שבזירות האלה, בניגוד לזירות רגילות, שבהן מחברים מוכר וקנה, בעצם מפעילי הזירה הם צד מעוניין בסיפור הזה.

עינת וילף: ולכן הרגולציה במקרה הזה היא קריטית להגנת האינטרס הציבורי.

עינת וילף: וכרגע הדבר הכי חשוב, שיהיו התקנות.

עינת וילף: כי כל יום שעובר בלי רגולציה הוא יום שבו אנשים תמימים מפסידים את כספם.

עינת וילף: צריך גם להגיד שהתחום בכלל הוא תחום שנמצא כעת המעבר לרגולציה בכל העולם, ובאופן טבעי כל מדינה שמכניסה את התחום לרגולציה מחמירה יותר מקודמתה.

עינת וילף: מיום ליום לומדים עד כמה התחום הזה הוא יותר הימורים ולא מסחר.

משה גפני: אני לא זוכר אם היית בישיבה הקודמת, אבל עלה הנושא - - -

עינת וילף: לא הייתי.

משה גפני: לא היית.

משה גפני: עלה הנושא, ונדמה לי שדניאל השיבה על זה.

משה גפני: אני אבקש ממנה גם להתייחס לזה.

משה גפני: אחת הטענות שעלו – וגם אני מתלבט בשאלה הזאת.

משה גפני: הרי מדובר על אינטרנט.

משה גפני: אני לא כל כך מתמצא, אני למדתי את זה תוך כדי הדיונים.

משה גפני: וגם מה שאת אמרת, ויש הרי חוק שלך, נכון?

משה גפני: על זה אין לך?

עינת וילף: על הזירות?

עינת וילף: כן.

עינת וילף: לי יש הצעת חוק להגדיר את זה כהימורים.

משה גפני: כהימורים, כן.

משה גפני: יש הצעת חוק שלך.

עינת וילף: אבל בינתיים אני עובדת עם התקנות.

משה גפני: בסדר.

משה גפני: להיפך, אני חושב שצריך להתייחס לעניין בכובד ראש.

משה גפני: אגב, זה אחד מהפגעים של הקדמה, שגורמת נזק גדול, זה האינטרנט.

משה גפני: זה נזק גדול.

משה גפני: את יודעת, אנחנו, אנשי איכות הסביבה אומרים תמיד את המדרש שיש בתחילת התורה – כשהקדוש ברוך הוא ברא את העולם אז הוא לקח את האדם הראשון ואמר לו: תראה איזה עולם יפה בראתי, "תן דעתך שלא תקלקל ותחריב את עולמי, שאין מי שיתקן אחריך".

משה גפני: מדרש כזה.

משה גפני: אנחנו משתמשים בזה הרבה פעמים.

משה גפני: האדם קיבל יכולות טכנולוגיות בלתי רגילות.

משה גפני: יש לו שכל שהוא יכול לפתח דברים.

משה גפני: הוא פיתח.

משה גפני: אני הלכתי לקנות בסופר באיזשהו מקום בבני-ברק.

משה גפני: אז אחרי זה היתה את התמונה שלי קונה בסופר בלי חליפה.

משה גפני: קונה בסופר – אפשר לחשוב, "ביג דיל".

משה גפני: עזרתי לאשתי.

משה גפני: אני עדיין בסופר.

משה גפני: אז עם כל הכבוד, אני לא מבין.

משה גפני: אדם בא עם פלאפון, מצלם וזה כבר עובר בכל המקומות.

משה גפני: אפשר לחשוב.

יעקב אדרי: אבל לא כעסת.

משה גפני: כעסתי.

משה גפני: באמת כעסתי.

משה גפני: אני אומר לך באמת.

משה גפני: מה הדבר הזה?

משה גפני: אני לא מבין.

משה גפני: לא חשוב.

משה גפני: הטכנולוגיה יצרה בעיות מאוד קשות.

משה גפני: הטענה גם היתה – אותו אדם שאת קוראת לו במצב כלכלי יותר חלש, או שהוא פחות מכיר את הדברים, הוא לוחץ על כפתור – אנחנו נעשה פה את הרגולציה הכי חזרה, הכי נוקשה, והוא ילחץ על הכפתור, והוא ייפול שם.

משה גפני: איך קוראים, בארצות-הברית, לנפילה שהיתה שם לא מזמן?

קריאה: פונזי.

משה גפני: פונזי.

משה גפני: אותו ישראלי – הוא יכול להיות גם אדם חרדי.

משה גפני: והוא יכול להיות גם אדם חילוני.

משה גפני: ויכול להיות שהוא אומר שבע פעמים "לעולם ה' דברך ניצב בשמיים", ו-12 פעמים.

משה גפני: זה לא משנה, הוא נופל בארצות-הברית.

משה גפני: אז מה אנחנו מרוויחים פה?

עינת וילף: אני אתייחס.

עינת וילף: הוא לא נופל כל כך בקלות בארצות-הברית.

עינת וילף: בישראל יש רגולציה מחמירה ברגע שמתייחסים לזה כהימורים.

עינת וילף: למשל, אין סליקה של כרטיסי אשראי.

עינת וילף: חברות כרטיסי האשראי לא רשאיות לסלוק.

משה גפני: איפה?

עינת וילף: בארץ לאתרי הימורים בחו"ל.

עינת וילף: בוא נגיד ככה, אם מישהו רוצה להמר בחו"ל, הוא צריך לעשות מאמצים עליונים כדי להגיע לאתרים בחו"ל, כדי להעביר לשם כסף כדי לשחק.

עינת וילף: זה לא בלחיצת כפתור כי ישראל חסמה את זה.

עינת וילף: יש גם הפללה שגורמת למפעילי אתרים – שהם חלקם ישראלים שפועלים בקפריסין – לחסום את האתרים שלהם לישראלים בגלל ההפללה.

עינת וילף: כלומר, צריך להבהיר שיחד עם הרגולציה פה צריכה להיות רגולציה מקבילה, שכל מי שלא יכפיף את עצמו לרגולציה בישראל ייחשב כאתר הימורים וייחסם עם אותם דברים.

עינת וילף: כולל למשל, אי סליקת כרטיסי אשראי.

עינת וילף: אסור לפרסם אתרי הימורים זרים בארץ.

עינת וילף: אין לחיצת כפתור.

עינת וילף: זה לא כל כך טריוויאלי, ויחסית, כתוצאה מזה, בישראל יש אחוז נמוך של שימוש באתרי הימורים בחו"ל, ויש לזה מענה.

משה גפני: טוב.

משה גפני: תודה.

משה גפני: דניאל, בבקשה.

טל זוהר: אפשר להתייחס לאמירה האחרונה?

משה גפני: לא.

משה גפני: יש לנו זמן.

משה גפני: אנחנו נמשיך גם אחרי יום כיפור.

משה גפני: כן.

דניאל אילון: אני אתייחס לשלושה עניינים מרכזיים שנאמרו כאן.

דניאל אילון: גם אנחנו מברכים מאוד את קידומן של התקנות.

דניאל אילון: גם אנחנו חושבים שהערך המוגן המרכזי בקידומן של התקנות זה פחות ניואנס כזה או אחר, כמו להביא את הפעילות הזאת לכלל הסדרה מהר ככל הניתן.

דניאל אילון: אנחנו עושים כמיטב יכולתנו כדי שהיא תהיה גם משובחת.

דניאל אילון: טענה אחת שנשמעה כאן שאנחנו לא יושבים, לא קשובים, וכיוצא באלה.

דניאל אילון: אני מבקשת להגיב על זה.

דניאל אילון: אני לא חושבת שהיו הרבה דברי הסדרה שזכו לקשב כה רב מרגולטור כלשהו, לרבות הרשות.

דניאל אילון: התיקון הזה, תיקון 42, בא לעולם לאחר שישבה ועדה ציבורית בראשותו של פרופסור פרוכט.

דניאל אילון: ריכז את הוועדה יושב-ראש רשות ניירות ערך דהיום, שמואל האוזר.

דניאל אילון: אז הוא ישב בוועדה וריכז אותה.

דניאל אילון: שמעו ציבורים רחבים בעת גיבוש ההמלצות.

דניאל אילון: ההמלצות התייחסו לרכיבים רבים שמדברים בהם היום בהסדרה.

דניאל אילון: אחרי שישבה הוועדה הציבורית, פרסמה את המלצותיה, המלצותיה גובשו לידי חוק, היה שלב עד שהגיבו על החוק.

דניאל אילון: היה ברור גם מה הניואנסים שייצאו מהחוק.

דניאל אילון: לאחר מכן היה פעמיים במהלך שנתיים שפרסמה הרשות מתווה מאוד מפורט של התקנות.

דניאל אילון: פעם אחת בלי החלק של ההון, החלק היציבותי, מה שנקרא.

דניאל אילון: ופעם שנייה עם החלק היציבותי.

דניאל אילון: לכל אחת מהן הוצב זמן מאוד ארוך לקבלת הערות ציבור.

דניאל אילון: לא רק שקיבלנו הערות בכתב, ורבות, ישבנו – סגל הרשות שיושב, חלקים מאתנו יושבים גם פה – עם רבים מהיושבים כאן, ברמות שונות של סגל, לרבות עם יושב-ראש הרשות.

דניאל אילון: נכון הדבר שבסופו של דבר התכנסו האיגודים למספר הערות שמטרידות אותם מאוד.

דניאל אילון: אבל לא בכדי, אלה אותן הערות שנשמעו גם בשני הסבבים הקודמים, ולא מצאנו לקבל אותן במהות של דברים.

דניאל אילון: ולכן אמרנו – לא על מנת להגיד דעת

דניאל אילון: כם אינה נשמעת או אינה מתקבלת – שהדבר מצריך בירור בפני חברי הכנסת.

דניאל אילון: יוצגו הדברים פר עניין, אם זה לעניין המינוף ולעניין ההון העצמי.

דניאל אילון: ביקשנו מהחברות להביא הסדר הערות קונקרטיות, או להביא הסדר שהוא סוטה בנקודה זו אחרת בדברים המרכזיים ביותר שמטרידים את התעשייה.

דניאל אילון: למשל במינוף או בהון העצמי.

דניאל אילון: אבל אחרי שקיבלנו תשובה שאומרת הסירו את פרק המינוף בכלל כי ההון העצמי מספק את הצורך, בעוד יש הוראה קונקרטית בחוק שאומרת חובה עליכם לחוקק רגולציה שנוגעת למינוף, מצאנו שהמרחק הוא כה גדול עד כי אין טעם לשוב ולשבת שוב ושוב, ולא נגיע לידי כיווץ אלא פה בוועדה, שהוועדה תכריע.

יהושע אברמוביץ: גברתי, זה פשוט דברים לא - - -

משה גפני: לא, לא, לא.

יהושע אברמוביץ: אבל היא אומרת דברים - - -

משה גפני: לא, אתה לא יכול.

יהושע אברמוביץ: היא קיבלה הערות בכתב.

משה גפני: לא, אין דבר כזה.

דניאל אילון: זה דבר אחד.

דניאל אילון: לגבי ההון העצמי, הטענה המרכזית היתה שהמודל מסובך מידי.

דניאל אילון: ביקשנו מהחברות שימציאו לנו מספרים, שינסו להפעיל באופן פרגמטי את המודל שנכתב כאן – שהוא דומה מאוד למודלים אחרים, נגיע לזה כשנגיע לפרק הרלוונטי – ושיראו לנו איך זה עובד על התעשייה.

דניאל אילון: אין לנו שום אפשרות כרגע, כיוון שאין לנו כוחות פיקוח על התעשייה לעשות את זה בעצמנו.

דניאל אילון: כיוון שראינו שלא מסייעים לנו במלאכה הזאת, שוב, מצאנו גם בעניין הזה להביא לכאן.

דניאל אילון: ולכן אין בדברים שלי כדי להגיד שאוזננו אינה שומעת, אבל רצוי שהיא תשמע את הדברים יחד עם חברי הכנסת בסוגיות האלה.

דניאל אילון: זה על הקטע של השימוע.

דניאל אילון: הקטע של עודף רגולציה – אני חושבת שהרשות עשתה מעשה סנונית, אפשר להגיד, והעלתה לאוויר בחודשים האחרונים – גם העברנו את זה לעיונה של הוועדה – תכנית עבודה רחבה, צופת פני עתיד, לחמש שנים קדימה, כדי שהציבור יידע במה היא מתכוונת למקד את משאבי הרגולציה שלה.

דניאל אילון: ויתרה מזו, פרסמנו נייר – לא איזה צעטאלע של שני עמודים, אלא נייר בן עשרות עמודים – שפורס, אחרי עבודה רחבה, שישבנו עם כל התעשייה, בכל תחומי הפיקוח שלנו, מהם המקומות שאכן אפשר להקל.

דניאל אילון: אפשר להקל מבלי שתהיה בכך פגיעה משמעותית מידי בציבור המשקיעים.

דניאל אילון: אנחנו עוד לא שם.

דניאל אילון: אנחנו נמצאים בתעשייה מסוכנת מאוד לדעתנו במתכונתה הנוכחית, שאינה מוסדרת כלל, במצב שונה מאוד מהמקובל בעולם.

דניאל אילון: ולכן אנחנו לא חושבים שהטיעון של עודף רגולציה רלוונטי לתעשייה הזו.

דניאל אילון: עכשיו לטענה השלישית שנשמעת כאן.

דניאל אילון: לגבי השימוע, אגב, שמענו לא רק אתכם.

דניאל אילון: שמענו גם גופים שסוברים לחלוטין 180 מעלות הפוך מכם.

דניאל אילון: אני חושבת שחברת הכנסת וילף שנמצאת כאן בעצמה, שגם אתה נפגשנו, וגורמים אחרים חשבו שההסדרה הזאת – אגב, גם חלק מהגורמים בתוך הרשות, אני חייבת להודות.

דניאל אילון: מי שיסתכל על הפרוטוקולים של מליאת הרשות שאישרה יימצא שאנחנו מוטרדים מאוד, ויש רבים שחושבים שההסדרה היתה צריכה להיות חריפה יותר, עד כדי איסור הפעילות הזאת בישראל.

דניאל אילון: אבל כיוון שהמחוקק כבר אמר את דברו, והחיקוק לא מדבר על איסור או לא מדבר על הדמיה של הפעילות הזאת לפעילות הימורים – תיכף אנחנו נשוב לזה – וכיוון שכך, אנחנו בתוך המסגרת שנקבעה בחקיקה הראשית.

דניאל אילון: מצאנו כיצד צריך להגביל כדי שהיא תהיה בכל זאת בטוחה, יחסית, עבור המשקיעים שבוחרים להשתמש בפלטפורמה הזאת.

דניאל אילון: לגבי יכולת האכיפה, כי זו טענה שחוזרת ונשמעת.

דניאל אילון: מה אומר הטיעון של מי שטוען שאנחנו לא יכולים לאכוף?

דניאל אילון: ראשית הוא אומר, הרגולציה שמונחת כאן היא המחמירה ביותר הקיימת בעולם.

דניאל אילון: כיוון שכך, יעקפו אותה.

דניאל אילון: קל לעקוף אותה כי זה שירות שניתן בדרך אינטרנטית.

דניאל אילון: לא נוכל לאכוף את העקיפה, ולכן זה יגרום לתחרות בלתי הוגנת עם השחקנים שיושבים כאן כעת בחדר.

דניאל אילון: אני חושבת שאמרתי בתמצית את הטיעון.

דניאל אילון: אז אני מנסה לראות איך אני יכולה להשיב לכל רכיבי הטיעון.

דניאל אילון: אחד, זה הטענה הבסיסית, ההנחה היא שהרגולציה כאן היא מחמירה יותר מכל העולם.

דניאל אילון: אני חושבת שיהיה לי נוח יותר להגיב לזה נושא-נושא, מכיוון שאני אנסה להראות שבדברים המרכזיים שמטרידים אתכם – בוודאי על המינוף ועל ההון העצמי – לא רק שאיננו הרגולציה המכבידה ביותר בעולם, במקרים מסוימים אנחנו בכלל לא בין המדינות החריפות ביותר שהציעו רגולציה בעולם.

דניאל אילון: יחד עם זאת, לא נתכחש ונאמר – לא התכוונו להביא לעולם רגולציה שהיא מקלה.

דניאל אילון: לא מצאנו שדווקא הפעילות הזאת היא הפעילות שצריך להביא לה רגולציה שמתכוונת לישורת הנמוכה ביותר, המכנה המשותף הנמוך ביותר, שקיים ברגולטורים בעולם.

דניאל אילון: ואני לא מתכוונת להתנצל על מידת ההכבדה שנמצאת כאן.

דניאל אילון: נדון כל דבר לגופו.

דניאל אילון: אבל זה לעניין של הרגולציה.

דניאל אילון: כך למשל ההון העצמי.

דניאל אילון: אתם תראו שבארצות-הברית יש הון עצמי גבוה בהרבה.

דניאל אילון: המינוף בחלק גדול ממדינות העולם הוא מוגבל בהרבה.

דניאל אילון: נכון שיש מדינות שפחות.

דניאל אילון: נציג גם אותן, לא נסתיר.

דניאל אילון: אבל זה מה שהבאנו לשולחן.

דניאל אילון: הטענה השנייה אומרת - - -

משה גפני: אם נעשה גרף, איפה אנחנו עומדים, לפי ההצעה שלכם?

דניאל אילון: מאוד קשה לי להגיד את זה - -

יהושע אברמוביץ: מחמירים ביותר.

דניאל אילון: - - זו לא תהיה אמירה שאני יכולה לבסס אותה.

דניאל אילון: אני יכולה להגיד את זה ביחס לכל רכיב.

דניאל אילון: כשנגיע למינוף אנחנו ניתן תמונה רחבה של דין משווה, אם תבקשו.

דניאל אילון: תגידו בעצמכם.

דניאל אילון: צודקת חברת הכנסת וילף, שאנחנו רואים תנועת מטוטלת בעולם בתחומים האלה.

דניאל אילון: בדרך כלל לכיוון הכבדה.

דניאל אילון: לא תמיד, אבל בדרך כלל לכיוון הכבדה.

דניאל אילון: ונציג גם את זה, ככל שהוועדה תבקש.

דניאל אילון: אני רוצה להגיד, ראשית, החוק אמר שפעולה ללא רישיון – ושם גם התחלתי – היא עבירה פלילית.

דניאל אילון: זו עברה פלילית לבצע את זה.

דניאל אילון: להגיד שיש עבירה פלילית ולא נורא, אפשר לא לקיים אותה, זה נכון גם על לקיים ניהול תיקים ללא רישיון.

דניאל אילון: זה נכון על גם להפעיל בורסה בישראל ללא רישיון.

דניאל אילון: זה נכון על להיות חברת ביטוח בישראל ללא רישיון.

דניאל אילון: נכון, זה אסור.

דניאל אילון: לא רק שאסור לפעול כזירה ללא רישיון, גם אסור להפנות למערכת אינטרנטית כזאת שעושה עסקאות כאלה ללא רישיון.

דניאל אילון: מצריך לזה רישיון.

דניאל אילון: מעבר לזה, הביצוע של הפעילות הזאת באמצעות מערכת אינטרנטית, כשברור שככל שמתן שירותים לארץ נעשה בפלטפורמה אינטרנטית, יותר מסובך לאכוף, לא נכחיש.

דניאל אילון: יותר מסובך לאכוף גם כשזו אפשרות ואני רוצה לאכוף את חוק הגנת הצרכן.

דניאל אילון: עדיין זה לא אומר שלא ניתן לאכוף.

דניאל אילון: הרשות הקימה מחלקה ייעודית שכל תכליתה לדאוג שמי שיקבל את הרישיון, ההוראות יקוימו על ידו.

דניאל אילון: ואת זה אנחנו מתכוונים לעשות.

דניאל אילון: מעבר לזה, אני רוצה להצביע על פסיקה רחבה שקיימת בישראל.

דניאל אילון: היא נקבעה אגב פעילות הימורים.

דניאל אילון: היא רלוונטית גם לעניינים שלנו.

דניאל אילון: ואנחנו רואים שגם בכל המדינות בעולם מחפשים את יסוד ה-Targeting, יסוד ההתכוונות לציבור המסוים.

דניאל אילון: אם מדברים בשפה מסוימת – בעברית, לצורך העניין – אם נוקבים במטבע שקלי, אם פונים באיזשהו אקט שווקי בתוך אמצעי תקשורת באזור מסוים, אזי רואים את מקצתה של העברה כאילו נעברה בשטח הטריטוריאלי של המדינה, ולכן - - -

משה גפני: נראה לי שפה את נכנסת לפרטים.

דניאל אילון: אז אני מפסיקה אם כך.

דניאל אילון: לכן, כל מה שאני אומרת שמכוונתנו לפעול גם כנגד ספקי האמצע, כמי שמבצעים סיוע לביצוע עבירה, ואנחנו חושבים שביכולתנו לאכוף את הוראות החוק.

דניאל אילון: האמצעים שהזכירה חברת הכנסת וילף – וידוע לנו שגם התעשייה מנסה לקדם הצעה כגון זו – שיש להם הנחת יסוד קצת משונה, שאומרת אם אתה פועל שלא כבעל רישיון, אז אתה זירת הימורים.

דניאל אילון: אני חושבת שיש כאן איזושהי הנחה שאומרת שהיום כשאתם פועלים שלא כזירה מוסדרת, אז אולי היום אתם פועלים כזירת הימורים.

דניאל אילון: אני לא בטוחה שזאת טענה שנוחה, לאחוז את החבל בשני קצותיו.

דניאל אילון: ויחד עם זאת, זה קצת בעייתי - - -

משה גפני: לא כל כך הבנתי.

דניאל אילון: לא הבנת?

משה גפני: לא חשוב.

דניאל אילון: אני יכולה להסביר.

משה גפני: לא, אין צורך.

משה גפני: יותר חשוב הפרטים.

דניאל אילון: אפשר היה להגיע - - -

משה גפני: מזירת הסוחר העברתם את זה לזירת ועדת הכספים.

משה גפני: פה עכשיו ננהל את המשא ומתן.

דניאל אילון: סגרתי, ונעבור לתקנות.

משה גפני: אוקיי.

משה גפני: נתחיל.

טל זוהר: אני מצטער, פשוט נאמרו כאן דברים שהם לא - - -

משה גפני: אז נאמרו.

משה גפני: פה, ליד השולחן הזה, אפשר להגיד מה שרוצים אם אומרים את זה בנימוס.

משה גפני: אפשר להגיד את הדברים הכי חמורים.

משה גפני: אבל אני מציע כך, במקום שאנחנו ננהל את המשא ומתן הזה בדברים העקרוניים, ננהל את המשא ומתן על הדברים הרציניים, שאלו הפרקים עצמם.

משה גפני: הנושא ברור.

משה גפני: אמרה דניאל, היועצת המשפטית, הרשות שמעה את כולם.

משה גפני: לא הגיעה לסיכום עם כל הגופים שעוסקים בעניין, והיא מעבירה את הדיון הזה לכאן.

משה גפני: עכשיו הפגישה מתקיימת.

יהושע אברמוביץ: אבל היא אמרה דברים שהם פשוט מנותקים מהמציאות לגבי המשא ומתן אתנו.

יהושע אברמוביץ: היא אמרה שלא הצגנו הצעות על מינוף.

משה גפני: לא נורא.

יהושע אברמוביץ: זה שקר וכזב.

משה גפני: זה לא שקר.

משה גפני: היא אמרה את הדברים - - -

יהושע אברמוביץ: היא אמרה שלא שיתפנו פעולה, זה שקר וכזב.

יהושע אברמוביץ: יש פה אנשים שיעידו.

משה גפני: בסדר.

משה גפני: מר אברמוביץ, אני לא יכול לחייב את הרשות לניירות ערך לנהל משא ומתן או לשבת בפגישות.

משה גפני: אני יכול להקשות עליהם כאן בוועדה, אם אכן אנחנו נגיע למסקנה שיש להקשות.

משה גפני: את הדיון אנחנו עושים עכשיו.

טל זוהר: אבל צריך לומר את הנתונים האמתיים.

טל זוהר: הם קיבלו מספרים, קיבלו אקסלים מדויקים.

משה גפני: בסדר.

רפאל כהן: אגב, מיותר לציין שהמדינה היחידה בה אסורה מלאכת הפורקס היא סין.

רפאל כהן: אז אם אנחנו רוצים להתקדם ולהידמות לסין - - -

משה גפני: לא רע.

רפאל כהן: יש שם סדר.

רפאל כהן: אדם לא משמיע דבר נגד השלטון.

רפאל כהן: הכול בסדר.

רפאל כהן: אולי נפעל כמוהם.

עינת וילף: מיליארד אנשים לא טועים.

רפאל כהן: בדיוק.

משה גפני: רק רגע, זאת אומרת שאנחנו לא נוכל לדבר נגד השלטון?

רפאל כהן: כנראה שלא.

רפאל כהן: נו, זה נשמע לי טוב.

רפאל כהן: אולי סוף סוף יהיה פה סדר.

רפאל כהן: יש פה כל כך הרבה יהודים, עם כל כך הרבה דעות.

משה גפני: לא, אני לא יכול.

משה גפני: אני לא אדבר נגד השלטון?

משה גפני: אפילו שאני בקואליציה אני מדבר נגד השלטון.

רפאל כהן: כמו כן, אני רוצה להתייחס לדבריה של חברת הכנסת וילף.

משה גפני: לא, לא, לא.

רפאל כהן: רק רגע.

רפאל כהן: רק דבר.

משה גפני: לא, מצטער.

משה גפני: יש את הדיון עצמו.

משה גפני: אפשר לעצור את הדיון בזה שנתחיל לדבר עכשיו פילוסופיה ועקרונות, ומי שיקר ומי לא.

משה גפני: אני קיבלתי את הדברים האלה.

משה גפני: אני מצטער על זה שתהיה לנו הרבה עבודה בתקנות הללו.

משה גפני: רציתי למנוע את זה.

משה גפני: חשבתי שאולי תגיעו להסכמות.

משה גפני: יש דברים שאפשר להגיע להסכמות.

משה גפני: מסתבר שכאן אי-אפשר, ואנחנו נצטרך להכריע כאן.

משה גפני: רציתי להימנע מזה.

משה גפני: אין ברירה.

משה גפני: טוב, נתחיל.

משה גפני: מה הדבר הראשון שאנחנו דנים עליו?

שגית אפיק: נראה לי שנדלג על התקנה של ההגדרות, וכל הגדרה כשהיא תהיה רלוונטית - - -

משה גפני: יש למישהו הערה על ההגדרות?

קריאה: כן.

שגית אפיק: כשההגדרות יהיו רלוונטיות, לדעתי, במקומות אנחנו נתייחס אליהן.

משה גפני: אוקיי.

משה גפני: טוב.

משה גפני: בקשה לרישיון.

משה גפני: בסדר, יש לכם הערות גם על ההגדרות, אבל את זה נראה בסוף.

שגית אפיק: אנחנו נראה את זה בתוך התקנות הספציפיות.

שגית אפיק: עמ' 5 – בקשה לרישיון, פרק ב'.

שגית אפיק: דניאל, תתני הסבר.

שגית אפיק: מה זה כולל?

דניאל אילון: את תרצי שאני אקריא?

שגית אפיק: לא, אני רוצה שתסבירי במילים.

שגית אפיק: כפי שאמרתי קודם, החוק אוסר על פעולה ללא רישיון.

שגית אפיק: ולכן לא מפתיע הדבר שאחרי פרק ההגדרות, הפרק הראשון שאנחנו פוגשים זה מה חברה צריכה לעשות כדי לקבל רישיון.

משה גפני: מה המצב היום?

דניאל אילון: היום חברה פועלת ללא רישיון.

דניאל אילון: אין כלום.

משה גפני: החוק מחייב עכשיו - - -

דניאל אילון: לקבל רישיון.

דניאל אילון: אי-אפשר יהיה להפעיל זירה כזו מבלי שיהיה רישיון.

ציון פיניאן: עד היום פעלו ללא רישיון?

דניאל אילון: כן.

משה גפני: אז מה אתם מבקשים?

דניאל אילון: בתקנות 4-2, פרק ב', יש כאן תיאור של מה צריך להגיש לרשות ולהניח את דעתה על מנת לקבל רישיון.

דניאל אילון: ומה שיש כאן זה שורה של דוחות.

דניאל אילון: בעצם מדובר בדוחות שאחר כך יצטרכו גם לדווח אותם בשוטף, אחרי שחברה קיבלה רישיון.

דניאל אילון: תקנה 2(א)(1) מדברת על דוח תקופתי, שהוא דומה לדוח שמגישה חברה ציבורית.

דניאל אילון: הוא כולל דוח כספי מבוקר וכן דוח ייעודי רבעוני.

דניאל אילון: כפי שתראו בפרק של הדוחות, נבנו כאן חמישה דוחות ייעודיים לתעשייה הזו – דוח חשבונות מרוויחים מפסידים, דוח סיכוני אשראי, דוח סיכוני שוק, דוח יציבותי ודוח פעילות.

דניאל אילון: דוח במתכונת רבעונית כזה יצורף גם לבקשה.

דניאל אילון: לגבי החלק היציבותי, הוא יהיה מבוקר או סקור בהתאם למועד שבו הוגשה הבקשה.

דניאל אילון: פרט לכך יהיה כאן דוח פרטים נוספים.

דניאל אילון: דוח הפרטים הנוספים כולל תיאור הפעילות, תיאור של נושאי המשרה.

דניאל אילון: והוא כולל גם צירוף של תקנון אשר בא לאישורה של הרשות במסגרת האישור.

דניאל אילון: התקנון בעצם דומה במידה רבה - - -

משה גפני: למה כתוב כל כך הרבה, אי-אפשר לצמצם?

דניאל אילון: אני חושבת שלא.

דניאל אילון: אתה מקבל רישיון לפעילות - - -

משה גפני: אבל זה המון דפים.

יהושע אברמוביץ: זה המון חומר גם.

משה גפני: לא חשוב.

דניאל אילון: זה הכול בתוך מסגרת הבקשה.

דניאל אילון: זה פשוט שורה.

שגית אפיק: זה בתוך הבקשה.

דניאל אילון: בתוך הבקשה, אני לא חורגת מהבקשה.

דניאל אילון: הבקשה כוללת תקנון.

דניאל אילון: החברה צריכה להעמיד תקנון אשר מתאר את המאפיינים המרכזיים של הפעילות שלה.

דניאל אילון: האישור הוא לא רק לזירה קונקרטית, אלא פעילות ביחס ללקוחות עם אפיונים מסוימים, וביחס לנכסים עם אפיונים.

דניאל אילון: במובן הזה, זה דומה לתשקיף של חברה שמגייסת כסף מהציבור, שמתארת את כל אחד מניירות הערך שהיא מציעה לציבור.

דניאל אילון: כמו כן, יש כאן פרק של מסמך מדיניות ניגוד עניינים.

דניאל אילון: כשנגיע לכאן אנחנו נראה שהפרק הזה הוא פרק שהרשות מאשרת אותו בתוך התקנון.

דניאל אילון: פרט לכך יש בתוך הבקשה התייחסות לגוף קשור מהותי.

דניאל אילון: כלומר, אחת של החברה המזהה שיש לה גוף קשור מהותי – ועוד נגיע כשנקרא את התקנות גופן - - -

משה גפני: לא, אנחנו קוראים.

דניאל אילון: אתה פשוט אומר:

דניאל אילון: לדעתי הדברים אמורים בעד עצמם מתוך הטקסט של התקנות.

משה גפני: למה – למשל כתוב פה מספר תעודת זהות.

משה גפני: כתוב אז את זה אני חושב שלוש פעמים.

דניאל אילון: אז תיכף נראה.

דניאל אילון: אם יש גוף קשור מהותי, כלומר, שלחברה יש - - -

משה גפני: אולי פעמיים.

משה גפני: זה קופץ לי כל הזמן.

משה גפני: מה צריך את תעודת הזהות?

דניאל אילון: רק רגע.

דניאל אילון: נעשה הפנייה מסעיף לסעיף אם זה מה שיישאר לנו מטריד.

דניאל אילון: אבל לגבי גוף קשור מהותי, ככל שלחברה יש תלות חריפה מאינדיקטורים שמנוגדים כאן בפרק, אזי ניתן יהיה לקבל מידע גם לגבי גוף קשור מהותי, עד כדי איחוד הדוחות שלו עם דוחות החברה עצמה.

דניאל אילון: פרט לכך יש כאן הצהרה על קיומם של נהלים.

דניאל אילון: על חברה יהיה להעמיד נהלים בשורה של עניינים שמפורטים בפרק הזה.

דניאל אילון: עכשיו, כיוון שאנחנו מבקשים בנוסח עצמו, היינו רוצים להציע מספר תיקונים לטקסט.

משה גפני: רגע, לפני הטקסט.

משה גפני: אני רוצה להגיד משהו, שגית?

שגית אפיק: לא.

משה גפני: אני רוצה לשמוע את הגופים.

משה גפני: יש לכם הערות?

משה גפני: אני רוצה להגיד לכם, יש דברים שלא בסמכותנו כבר.

משה גפני: החוק קובע ש"לא ינהל אדם זירת סוחר אלא אם כן הוא בעל רישיון זירה, ובהתאם לתנאי הרישיון".

משה גפני: כל מה שכתוב בחוק שאתם מכירים.

משה גפני: את זה אנחנו לא יכולים לשנות.

משה גפני: אנחנו דנים בתקנות, אנחנו יכולים לשנות את התקנות, אם יש בהן צורך.

משה גפני: יש לכם הערות?

טל זוהר: ודאי.

משה גפני: תגידו, אבל תהיו ממוקדים.

טל זוהר: אנחנו ננסה להיות מאוד ממוקדים.

טל זוהר: אבל כדי להיות ממוקדים, אני צריך לקחת אתכם דף אחד אחורה, לעמוד 2.

טל זוהר: מרכז העמוד: "חברה מוגבלת".

טל זוהר: יש על הנושא הזה דיון מאוד גדול.

טל זוהר: במיוחד לאור כל מה שמדברים עליו, ניגוד עניינים.

טל זוהר: חברה מוגבלת היא להבנתנו – וגם לפי מה שכתוב בתקנות - - -

משה גפני: מה זה קשור לנושא של הרישיון?

שגית אפיק: רגע, זה קשור לרישיון, או שזה רלוונטי לניגוד עניינים?

שגית אפיק: כי ניגוד עניינים נדבר - - -

טל זוהר: לא, זה קשור לבסיס התקנות.

משה גפני: לא, אני מצטער.

רפאל כהן: סליחה - - -

משה גפני: אפשר דקה?

רפאל כהן: הערה כללית רק.

משה גפני: לא, ממש לא.

משה גפני: אני לא בהערות כלליות.

רפאל כהן: שמתייחסת לעניין הזה.

משה גפני: לא.

משה גפני: רגע, דקה, מר כהן.

משה גפני: אני לא שם.

משה גפני: אני מבולבל גם בלי שתבלבלו אותי.

משה גפני: אז אם אתם רוצים שלא נאשר את התקנות גם לא אחרי יום כיפור, אז תמשיכו בדרך הזאת, זה בסדר, אני אתבלבל לגמרי.

משה גפני: אתה תלך איתי למוגבלות ולהגדרות ולכל הדברים.

משה גפני: כוחי בהתמקדות.

משה גפני: אנחנו מדברים עכשיו רק על דבר אחד.

משה גפני: לא רוצה הערות כלליות, לא רוצה הגדרות, לא רוצה ניגוד עניינים ולא מינוף.

משה גפני: אני לא שם.

משה גפני: אני רק בבקשה לקבלת רישיון.

משה גפני: על-פי החוק, אתה עוסק בזירת סוחר, אתה עוסק בעניין הזה?

משה גפני: אתה צריך לקבל רישיון.

משה גפני: באה הרשות, בהתאם לחוק, ומביאה תקנות, שזה מתפרס על פני כמה עמודים.

משה גפני: על זה תעיר הערות.

משה גפני: יכול להיות שאני אקבל חלק מהן.

משה גפני: אני לא אוהב שזה הרבה עמודים.

משה גפני: תחליט מה אתה רוצה שנוריד.

טל זוהר: הרשות הצהירה על שני סוגי רישיון.

טל זוהר: הרי אנחנו מדברים על בקשת רישיון?

משה גפני: בקשת רישיון.

טל זוהר: אז אני רוצה להבהיר.

משה גפני: בבקשה.

משה גפני: אז נלך להגדרות.

טל זוהר: יש שני רישיונות.

טל זוהר: יש רישיון לחברה מוגבלת וחברה שאינה מוגבלת.

טל זוהר: אני רוצה לדון בנושא החברה המוגבלת.

משה גפני: זה הדבר היחיד שיש לך?

טל זוהר: לא, יש לי עוד 81 הערות אחרות.

טל זוהר: אמרתי.

משה גפני: 81.

משה גפני: אתה מקבל 80, אבל תגיד את זה בקצרה, בעשר דקות.

דניאל אילון: מר גפני, הרלוונטיות של חברה מוגבלת או שאינה מוגבלת היא לפרק ההון העצמי ולכן לדעתי - - -

משה גפני: אני אתפוס את זה גם בלי שתגידי לי.

משה גפני: זה נראה כך.

משה גפני: אני אשמע משפט ראשון-שני, ונראה.

משה גפני: אתה מדבר רק בקשה לרישיון.

טל זוהר: כרגע.

טל זוהר: זה מה שעוסקים בו.

טל זוהר: אמרת להיות ממוקד.

משה גפני: רק בקשה לרישיון.

טל זוהר: בקשה לרישיון.

טל זוהר: חברה מוגבלת – וסליחה שאני מכניס אותך לפרטים, פשוט אין לנו ברירה אחרת.

משה גפני: בבקשה.

משה גפני: מה קשור חברה מוגבלת לרישיון?

משה גפני: היא לא חברה מוגבלת, היא מגישה בקשה לרישיון.

משה גפני: מה הבעיה שלה?

טל זוהר: אני אסביר.

טל זוהר: לתפיסתנו – וגם לפי הרגולציה הקיימת באירופה ובבריטניה – קיימת הגדרה של חברה מוגבלת.

טל זוהר: חברה מוגבלת היא חברה שלוקחת את הכסף של הלקוח - - -

משה גפני: זה נוגע לרישיון?

טל זוהר: כן.

טל זוהר: אנחנו צריכים להחליט האם מודל של חברה מסוימת עובד כחברה מוגבלת, או חברה שאינה מוגבלת.

טל זוהר: ולכן אתה צריך להגיש רישיון אחר לחלוטין, ולהידרש לדרישות אחרות לחלוטין.

משה גפני: הבנתי.

משה גפני: בסדר.

משה גפני: אז חברה מוגבלת נשאיר עכשיו.

גיא דביר: באיזה דרישות - - -

משה גפני: רגע.

משה גפני: חברה מוגבלת – הבנתי.

משה גפני: הלאה.

משה גפני: אין לך מה להגיד יותר?

טל זוהר: לא הבנתי.

משה גפני: חברה מוגבלת – הבנתי.

משה גפני: תשאיר אותה בצד עכשיו.

משה גפני: עכשיו חברה לא מוגבלת.

משה גפני: יש לך בעיות עם הרישיון, מה שהציעה הרשות?

טל זוהר: ודאי.

טל זוהר: עמ' 5, 2(א)(1).

משה גפני: בעמ' 5 זה סעיף 2.

טל זוהר: אנחנו צריכים להגיש דוח ערוך, ובלבד שלא עברו שלושה חודשים – זאת אומרת, שהדוח האחרון שהגשנו הוא לא יותר משלושה חודשים.

טל זוהר: להגיש לחברה כזאת דוח שנתי, יש לו עלות.

טל זוהר: בכלל, יש פה הרבה מאוד דברים שאנחנו נדבר על העלות מול התועלת שלהם.

טל זוהר: אנחנו גם ככה מגישים עוד הרבה דברים.

טל זוהר: וגם מהרגע שאנחנו מגישים דוח, אנחנו מתחילים להגיש דוחות חודשיים כל ארבעה שבועות.

משה גפני: כמה אתם מבקשים?

טל זוהר: אנחנו מבקשים שזה יהיה – כל עוד הדוח הוא בחצי השנה האחרונה, זה תקין.

משה גפני: דניאל?

דניאל אילון: לא הצלחתי להבין את ההערה.

שגית אפיק: 2(א)(1) – במקום שלושה חודשים שהדוח יוגש, הם מבקשים חצי שנה.

שגית אפיק: שהוא יהיה רלוונטי חצי שנה ליום הגשת הבקשה.

דניאל אילון: אני אולי אקריא את הטקסט.

משה גפני: לא.

משה גפני: תגיבי.

דניאל אילון: התשובה היא כן בסך הכול, בערך.

דניאל אילון: אני רק אגיד - - -

משה גפני: חצי שנה?

דניאל אילון: תן לנו לומר את התשובה מסודרת.

דניאל אילון: אנחנו מבקשים לשנות את המתכונת כאן.

דניאל אילון: אנחנו מבינים שיכול שיחלוף זמן בין המועד שבו נערך הדוח לבין המועד שבו מוגשת הבקשה.

דניאל אילון: אנחנו אפילו יותר מבינים ממה שהם מבקשים, כי אנחנו מצאנו – הלכנו ובדקנו וראינו – שגם במה שמכונה תשקיפי IPO, תשקיפים של הצעה לראשונה לציבור, לעיתים יש מרווח זמנים כזה בין המועד שבו הדוח בוקר למשל על-ידי רואה חשבון, לבין המועד שמבקשים בקשה.

דניאל אילון: אנחנו רוצים להיצמד למודל אפילו מקל יותר שעובד - - -

רפאל כהן: מה לנו ול-IPO?

רפאל כהן: אנחנו - - -

משה גפני: רגע.

רפאל כהן: למה זה צריך להקביל?

דניאל אילון: לכן מה שאנחנו מבקשים לומר, שהדוח יוכל להיות ערוך ל-14 חודשים אחורה.

דניאל אילון: זאת אומרת, תהיה אפשרות שגם אם הדוח נערך 14 חודשים קודם לכן, זה יהיה בסדר.

דניאל אילון: אבל אם הדוח נערך בחלוף תקופה ארוכה מחמישה חודשים לפני הגשת הבקשה, יצטרכו להוסיף לזה גם דוח סקור רבעוני.

דניאל אילון: וזה המצב שקיים.

דניאל אילון: לא רצינו להמציא מודל שמשרדי רואי החשבון אינם מכירים ולא יודעים לעבוד אתו.

דניאל אילון: ולכן אמרנו משרדי רואי החשבון רגילים לעבוד במתכונת הזו, והיא תהיה לכם נוחה, ויחסית זולה יותר גם במשאבים המושקעים.

משה גפני: זה יהיה יותר זול?

משה גפני: מה אתם אומרים?

טל זוהר: אני רק רוצה להבין.

טל זוהר: את אומרת שבמקום שלושה חודשים, חמישה חודשים?

משה גפני: כן.

דניאל אילון: אני אקריא את הטקסט, ואני מציעה - - -

שגית אפיק: 14 חודשים.

טל זוהר: יש נוסח אחר?

דניאל אילון: לא.

דניאל אילון: לעניין הזה, אין נוסח אחר שמונח בפני הוועדה, כיוון שבמרבית העניינים – בעיקר אלה ש - - - מבקשים לדון - - -

משה גפני: לא.

משה גפני: המתכונת של הוועדה עכשיו זה משא ומתן.

משה גפני: זאת אומרת, אנחנו בסוף נצטרך להכריע.

משה גפני: אבל זה משא ומתן עכשיו.

משה גפני: אין נוסח.

משה גפני: זה הנוסח.

משה גפני: אבל הוועדה לא מקבלת את הנוסח הזה.

משה גפני: למה היא לא מקבלת את הנוסח הזה?

משה גפני: בגלל שהיא ביקשה מכם לשבת ולהגיע להסכמות.

משה גפני: ולא הגעתם.

משה גפני: אז עכשיו אנחנו מנסים לעשות את זה.

משה גפני: אז אמרת שלושה חודשים לא טוב.

משה גפני: אז, הנה, דניאל היא אישה עם ראש פתוח, אז היא באה עם הצעה אחרת.

טל זוהר: אני אשמח אם תוכלי אם כן להקריא את הסעיף.

משה גפני: לא להקריא, להגיד.

משה גפני: להקריא – נקריא אחר כך.

דניאל אילון: מכיוון שהסעיף הזה לא עבר לוועדה ולא נבחן על-ידי איש, לא איש על-ידכם ולא על-ידי איש.

דניאל אילון: אז אני אגיד את העקרונות שלו.

דניאל אילון: אם תרצו, אפשר להקריא, אבל אין בזה אולי טעם.

משה גפני: אין צורך.

דניאל אילון: ואני אעביר נוסח לקראת הדיון הבא.

משה גפני: תגידי בקצרה, שגם אני אבין.

שגית אפיק: תגידי את העקרונות.

דניאל אילון: אני אנסה.

דניאל אילון: מה שאנחנו נגיד, שצריך יהיה להגיש זה דוח תקופתי בדומה לזה שמגישות חברות ציבוריות.

דניאל אילון: הדוח התקופתי הזה – או מה שמכונה בעגה "דוח שנתי" – כולל מספר רכיבים, כפי שאתם יודעים, שאחד מהם הוא דוחות כספיים.

דניאל אילון: הדוחות הכספיים אמורים להיות מבוקרים.

דניאל אילון: אבל כיוון שהדוחות האלה ייתכן שנערכו בחלוף זמן עוד לפני מועד בקשת הבקשה, אנחנו נתיר הגשת דוחות גם אם הדוחות האלה נערכו עד 14 חודשים אחורה.

דניאל אילון: לא שישה שביקשתם, 14.

דניאל אילון: יחד עם זאת, אם הדוח נערך בחלוף יותר מחמישה חודשים אחורה, אז יצטרכו לצרף לזה את הדוח הרבעוני האחרון.

דניאל אילון: המתכונת הזאת – טל בוודאי מכירה את זה, וגם אתם.

דניאל אילון: זו המתכונת.

דניאל אילון: היא כפי שכתוב - - -

יהושע אברמוביץ: דוח מבוקר או מסוקר רבעוני?

דניאל אילון: מבוקר.

דניאל אילון: הרבעוני יהיה מסוקר.

משה גפני: בסדר.

דניאל אילון: בנוסף לזה, יהיה חלק שהוא החלק הייעודי.

דניאל אילון: כפי שפירטתי קודם, אנחנו נגיע לפרק הדוחות.

דניאל אילון: הדוחות הייעודיים, חשבונות מרוויחים מפסידים, סיכוני אשראי, וכיוצא באלה.

דניאל אילון: גם הם יצורפו לבקשה.

דניאל אילון: גם כאן אנחנו מוכנים להיות טולרנטיים עוד לפני שאתם מבקשים, ולהגיד שהוא יוכל להסתכל 30 יום אחורה.

דניאל אילון: כדי שלא תצטרכו להעמיד אותו נכון ומדויק למועד הבקשה.

דניאל אילון: מעבר לכך, יש את החלק היציבותי.

דניאל אילון: החלק היציבותי יהיה מבוקר - - -

משה גפני: מה זה יציבותי?

דניאל אילון: זה אותו חלק – מבין הדוחות הייעודיים יש חלק שקובע מהי כרית ההון המזערית שהחברה צריכה להעמיד כדי שהיא תוכל לפעול.

דניאל אילון: אני מזכירה שבעת הגשת הבקשה היא לא צריכה להעמיד מיד הון, אלא במועד התחילה בתוך שלושה חודשים.

דניאל אילון: לאחר מכן יש תקופת מעבר.

דניאל אילון: תקופת המעבר היא שנה שבה אנחנו אמורים לבדוק את הבקשות.

דניאל אילון: כלומר, מהיום שהחוק מפורסם, בתוך שלושה חודשים החברות אמורות להגיש בקשה לרישיון.

דניאל אילון: מי שהגיש בקשה לרישיון בתוך שלושת החודשים קונה לעצמו זכות במסגרת תקופת המעבר – שהיא שנה – לפעול ללא רגולציה חדשה, כי בינתיים אנחנו בוחנים את הבקשה שלו.

דניאל אילון: בחלוף התקופה הזאת, כלומר, בתום שנה ושלושה חודשים, הוא יצטרך להעמיד את ההון העצמי המזערי, שזה ארבעה מיליון או 800,000, וחלק מהחלק הנוסף.

דניאל אילון: ורק בחלוף שנתיים את היתרה.

דניאל אילון: לזה מתייחס החלק היציבותי.

משה גפני: הגענו להסכמה.

משה גפני: הלאה.

שגית אפיק: עוד הערות לעניין בקשה לרישיון?

יהושע אברמוביץ: כן.

משה גפני: בבקשה, מר אברמוביץ.

יהושע אברמוביץ: סעיף 2 - - -

משה גפני: הולכים לפי הסדר.

יהושע אברמוביץ: כן, בעמ' 5.

משה גפני: מספר זהות.

יהושע אברמוביץ: לא מספר זהות.

יהושע אברמוביץ: בסעיף 2 רשום דוח ערוך - - -

שגית אפיק: דניאל, התקנה הזאת של הבקשה לרישיון, היא שונה באופן מהותי מבקשות לרישיון אחרות שמוגשות לרשות לניירות ערך, או שזה איזשהו נוסח - - -

דניאל אילון: לא - - -

שגית אפיק: אז תעודת זהות שלוש פעמים מופיע גם בנוסחים אחרים, אדוני היושב-ראש, בבקשה - - - של הרשות לניירות ערך.

משה גפני: אולי נמחק את כל החלק הזה, ונכתוב בהתאם לחוק או לתקנות שקיימים בסעיף 16א(ג)?

דניאל אילון: מאוד קשה לנו ליצור הסדר שהוא בדיוק זה.

משה גפני: אין?

דניאל אילון: לא.

דניאל אילון: אין לרשות - - -

משה גפני: חלקים.

שגית אפיק: אבל בגדול יש פה שונות מאוד גדולה מבקשות – יש פה דרישה מופרזת ביחס לבקשות לרישיון אחרות?

דניאל אילון: להערכתי לא.

טל אבן-זהב: סליחה?

משה גפני: בבקשה, גברת.

משה גפני: שם.

טל אבן-זהב: תודה.

טל אבן-זהב: טל אבן-זהב, ממשרד הרצוג.

טל אבן-זהב: אנחנו מייצגים את האיגוד.

טל אבן-זהב: אני רוצה לומר משהו בקשר לבקשה לרישיון והתוכן שלה.

טל אבן-זהב: הבקשה נגזרת מהתוכן, ויש כאן משהו ייחודי מאוד.

טל אבן-זהב: אני לא מכירה ברשות גוף שהוא גם עומד להיות מפוקח גם מבחינת איתנות פיננסית, וגם מבחינת פיקוח עליו, כמו שמפוקחות קרנות או גופים אחרים, וגם נדרש לגילוי במתכונת של החברות הנסחרות.

טל אבן-זהב: יש כאן שילוב שאין לו – אני לפחות לא מכירה – שום אח ורע לגוף אחר ברשות.

טל אבן-זהב: לכן הבקשה הזאת – גם הבקשה לרישיון - - -

שגית אפיק: דניאל, יש גופים מפוקחים שיש - - -

דניאל אילון: נכון להיום, הרשות לא מבצעת – אני מתקשה עם המינוח "יציבותי" כי אנחנו לא תוקעים כף שגם אחרי התקנות האלה יש באמת הגנה יציבותית לזירה.

דניאל אילון: יחד עם זאת, אני נותנת איזושהי כרית ביטחון הונית.

דניאל אילון: נקרא לה "דרישה יציבותית".

דניאל אילון: היום הרשות לא מפקחת יציבותית.

דניאל אילון: אבל אם הולכים לגופים אחרים שכן מפקחים יציבותית – הרשות, דרך הבורסה, על חברי בורסה שלה, המפקח על הבנקים – אז אנחנו נמצא לגביהם דרישות מאוד דומות.

משה גפני: אני לא כל כך בעניין.

משה גפני: יש לכם דרישה – תגידו את האמת, אתם יכולים להגיד לי את זה בשקט - - -

דניאל אילון: אני יכולה להגיד בקול גם.

משה גפני: יש לכם דרישה בעניין הזה יותר מאשר בבקשות לרישיון אחרות?

משה גפני: אני לא מדבר על התאמה.

משה גפני: אבל יש לכם פה דרישות מחמירות יותר?

משה גפני: תגידו לי את האמת.

דניאל אילון: אני אומרת.

משה גפני: בגלל שאם לא, אז נמצא נוסח.

דניאל אילון: זה מרמז כאילו אנחנו לא - - -

משה גפני: לא, בגלל שיש דברים שאת אומרת לי בשקט.

משה גפני: את לא רוצה שהגופים ישמעו.

דניאל אילון: לא.

דניאל אילון: אני אומרת את זה בפשטות.

דניאל אילון: אין לנו עוד מחלקה, או ישות מפוקחת שאנחנו - - -

משה גפני: לא, בגלל שהגברת – שכחתי את שמה - - -

טל אבן-זהב: טל אבן-זהב.

משה גפני: מהמשרד של הרצוג, היא טוענת - - -

דניאל אילון: אין עוד גוף ברשות, נכון להיום - - -

משה גפני: דקה.

משה גפני: היא טוענת שיש פה החמרה שאין אותה ברשות בכל גוף אחר.

משה גפני: לגבי התאמה – אני מבין.

משה גפני: אבל החמרה, האם יש לכם סיבה לעשות החמרה?

משה גפני: האם מה שהגברת טל אבן-זהב אומרת – אני לא בדקתי את זה – נכון, אז אני שואל האם זה נכון?

משה גפני: תגידו.

משה גפני: אם יש סיבה להחמרה, אז תגידו גם מה הסיבה, זה בסדר.

דניאל אילון: המילה החמרה היא רלוונטית - - -

משה גפני: החמרה, הפירוש הוא שמקומות אחרים לא מבקשים תעודת זהות, ופה כן מבקשים.

דניאל אילון: זה לא.

דניאל אילון: ועל כך עניתי "לא" מלכתחילה.

דניאל אילון: אבל אין עוד ישות ברשות שלגביה אנחנו מסדירים יציבות.

דניאל אילון: במובן הזה ההסדרה שקיימת כאן אין לה אח ורע בהגדרות אחרות של הרשות.

משה גפני: במה יש החמרה?

טל אבן-זהב: ההחמרה בשיתוף בין השניים.

טל אבן-זהב: לקחו כאן גוף שלראשונה יש הגדרה של יציבות.

טל אבן-זהב: אבל הוסיפו עליו גילוי במתכונת של התאגידים הנסחרים.

טל אבן-זהב: במתכונת של חברה ציבורית, חברה שיש בה משקיעים מן הציבור.

טל אבן-זהב: עכשיו, בחברות האלה אין משקיעים מן הציבור במניות.

טל אבן-זהב: הם לא שותפים בחברה עצמה.

טל אבן-זהב: ולמרות זאת, נדרשות זירות הסוחר לתת גילוי לציבור במתכונת של חברה כאילו שהיא הציעה את המניות שלה לציבור.

טל אבן-זהב: לכן יש פה החמרה.

טל אבן-זהב: יש כאן גם מהצד הזה וגם מהצד הזה, והכול ביחד.

דניאל אילון: בזירה שמפוקחת כאן יש תמהיל מאוד מיוחד, שהיא מצד אחד צד לעסקאות, ומצד שני היא עוסקת אל מול ציבור קמעונאים רחב בעסקאות קטנות ומזדמנות.

דניאל אילון: התמהיל המיוחד הזה, לדעתנו, הצריך את ההסדרה שנמצאת כאן.

דניאל אילון: אם להערכתם הדיווח שנדרש כאן הוא מכביד מידי, אני מציעה שנדון בזה בפרק הדיווח.

דניאל אילון: יחד עם זאת, אם אני חושבת על התעשייה הכי קרובה, שההסדרה שלה מונחת על שולחן הוועדה, זה תעשיית תעודות הסל.

דניאל אילון: גם שם מדובר בתעשייה שעד לאחרונה – נכון, עד לאחרונה לא היה לה טיפול יציבותי.

דניאל אילון: היא טופלה בהתפתחות של סוג של תעודת התחייבות, שבעשור האחרון קנתה לה מקום מאוד חזק בתוך התעשייה, הפכה להיות תעשייה שמגלגלת עשרות מיליארדים.

דניאל אילון: ולכן, יש כאן הצעת חוק מאוד גדולה שעומדת בפני הוועדה, שתדרוש מהחברות האלה – לצד הדיווח המאוד גדול, בדומה לדיווח שקיים על חברות ציבוריות – גם דרישות יציבותיות.

דניאל אילון: גם דרישות ביטוח שקיימות פה.

שגית אפיק: מה קורה בעולם, דניאל, ביחס לפיקוח ולגילוי שנדרש מהגופים המפוקחים?

דניאל אילון: לתחושתנו, אנחנו מאוד לא זרים להסדרה העולמית.

דניאל אילון: ואני מציעה שנפגוש את זה בפרטי פרטים על כל הוראה והוראה.

דניאל אילון: זאת אומרת, הסוגיה היא לא אגב הבקשה.

דניאל אילון: הטענה שנטענת כאן שגם בבקשה יש הון גדול מידי, דיווח גדול מדי.

דניאל אילון: אולי.

דניאל אילון: בוא נדון בזה כשנגיע.

יהושע אברמוביץ: אפשר אולי לענות לשאלה שלך מניסיון?

יהושע אברמוביץ: לנו יש רגולציה מכל ארצות האיחוד האירופי.

יהושע אברמוביץ: יש לנו רגולציה ביפן ורגולציה באוסטרליה.

יהושע אברמוביץ: החברה שאני הנשיא שלה.

יהושע אברמוביץ: והדרישות – לפחות חלק מהדרישות, כולל ברישיון – הן לא קיימות בעולם.

שגית אפיק: אז תגיד לנו הערות ספציפיות.

יהושע אברמוביץ: לדוגמה, דוח ערוך במתכונת של דוח חודשי, שמבקשים בסעיף 2(א)(2).

שגית אפיק: 2(א)(2), עמ' 5.

שגית אפיק: דוח ערוך במתכונת של דוח חודשי.

יהושע אברמוביץ: הדוחות הם רבעוניים.

יהושע אברמוביץ: גם בארצות-הברית, שאין לנו בעיה עם רגולציה – מידיעה, הדוח הוא רבעוני.

שגית אפיק: דניאל, זה - - -

משה גפני: רבעוני.

משה גפני: תגיד כן.

דניאל אילון: אין לי תשובה אם בעולם יש - - -

שגית אפיק: לא, אצלנו.

משה גפני: עזבי את העולם.

משה גפני: עולם לא מעניין אותי.

דניאל אילון: מה השאלה?

משה גפני: האם אפשר רבעוני במקום חודשי בסעיף הזה?

גיא דביר: - - -

דניאל אילון: לא, בתוך הבקשה כן, אבל במהלך התקופה אנחנו עדיין לא - - -

משה גפני: אתם רוצים זמן לחשוב?

משה גפני: אני בעד.

דניאל אילון: כן.

דניאל אילון: אני מבקשת שבמקומות שיש הערה קונקרטית אנחנו נרשום אותה לעצמנו ונביא את התשובה לישיבה הבאה.

דניאל אילון: אני לא רוצה לשלוף תשובה.

משה גפני: בחוק בנק ישראל ישב פה נגיד הבנק.

משה גפני: אמרתי לו: אתה מסכים לדוח רבעוני?

משה גפני: אחרת מתעכב החוק.

דניאל אילון: אני לא נגיד הבנק.

דניאל אילון: חשב, חשב, חשב.

דניאל אילון: עשר שניות, אמר כן.

דניאל אילון: אני לא נגיד הבנק.

דניאל אילון: אני אצטרך לעשות שלום בית עם יושב-ראש הרשות.

דניאל אילון: ולכן אני ארשום בפני ואנחנו נשוב עם תשובות.

שגית אפיק: אז נרשום את ההערות.

שגית אפיק: הלאה.

משה גפני: טוב.

משה גפני: אני ממליץ לקבל את ההערה הזאת.

שגית אפיק: הערות ספציפיות נוספות?

טל זוהר: בנושא התשקיף.

שגית אפיק: לא, אנחנו בנושא - - -

טל זוהר: ביקשתם הערות ספציפיות.

משה גפני: כן.

משה גפני: שנייה.

דניאל אילון: אני רוצה להבהיר שבתוך הבקשה – כבר אמרתי קודם לכן שבקשתכם נענתה.

דניאל אילון: כי מה שצריך לצרף זה דוח ייעודי במתכונת רבעונית.

משה גפני: מתי אמרת להם שבקשתם התקבלה?

דניאל אילון: אמרתי מראש שזה מה שאנחנו הנחנו על השולחן.

דניאל אילון: כשהצגתי קודם את השינוי שאנחנו מבקשים להביא, הוא כלל שהדוח הייעודי שיצורף לבקשה יהיה במתכונת רבעונית.

משה גפני: אז בסדר.

דניאל אילון: אני מניחה שמה שהם מבקשים כאן הוא למעלה מכך.

משה גפני: בקשתך התקבלה.

יהושע אברמוביץ: תודה.

משה גפני: על לא דבר.

טל זוהר: תשקיף.

שגית אפיק: תשקיף, כן.

טל זוהר: תשקיף – גדולים ממני יוכלו לתאר את פרטי הפרטים שלו.

טל זוהר: אבל לתשקיף יש עוד הרבה דברים - - -

משה גפני: איפה זה?

משה גפני: מה זה תשקיף?

טל זוהר: בדומה לתשקיף.

טל זוהר: אני מצטט את מה שהרגע נאמר.

דניאל אילון: נכון.

שגית אפיק: על איזה סעיף אתה מדבר?

שגית אפיק: תעזור לנו.

דניאל אילון: על החלק של התקנון.

משה גפני: איפה?

משה גפני: אם הגענו למשהו מאוחר יותר, זאת אומרת - - -

יהושע אברמוביץ: בבקשה עצמה.

יהושע אברמוביץ: בבקשה גופה.

טל זוהר: 2(א)(1).

טל אבן-זהב: התקנון, יחד עם הדיווח השנתי המתבקש הוא פחות או יותר מתכונת תשקיפית של חברה ציבורית.

שגית אפיק: אתה מדבר על (יט), עמ' 9?

שגית אפיק: "(יט) יצורף התקנון המוצע הכולל כללים בדבר אופן ניהול הזירה", לזאת הכוונה?

טל זוהר: כן.

משה גפני: זה בסדר גמור.

משה גפני: זאת אומרת, עד עמ' 9, הכול מאושר.

יהושע אברמוביץ: לא.

טל זוהר: לא, יש לנו עוד הרבה הערות.

טל זוהר: פשוט העליתי את זה כי דניאל ביקשה הערות - - -

שגית אפיק: תעשו לנו לפי הסעיפים בבקשה.

טל זוהר: בסדר גמור.

טל זוהר: אז נגיע לתשקיף כשנגיע לעמ' 9.

טל זוהר: בסדר?

טל זוהר: נשמור את ההערה.

משה גפני: בבקשה.

שגית אפיק: כן?

משה גפני: כן.

משה גפני: אין ברירה.

משה גפני: אני רואה שהם - - -

דניאל אילון: את רוצה שאני כן אנסה להקריא את השינויים?

משה גפני: כן.

טל זוהר: שוקי, אורן, יש לכם עוד משהו בעמ' 5?

אריה אלדד: בעמ' 5 לא.

אריה אלדד: יש לי בעמ' 5.

משה גפני: הלאה.

משה גפני: עמ' 5 סיכמנו.

טל זוהר: עמ' 6.

שגית אפיק: עמ' 6 מתייחס לפרטים שצריכים להיכלל בדוח פרטים נוספים.

שגית אפיק: אנחנו בפסקה (3).

שגית אפיק: 2(א)(3).

שגית אפיק: אנחנו מדברים על הפרטים הנוספים שצריכים להיכלל בדוח: שם המבקשת, מספר זיהוי, שם מסחרי, במבקשת שהתאגדה מחוץ לישראל – מקום התאגדות המבקשת, כתובת משרדה הרשום של המבקשת, טלפון, פקסימיליה, וכולי.

שגית אפיק: (ה) אם המקום שבו תפעיל המבקשת את עסקיה, שונה מכתובת משרדה הרשום, יובאו פרטי הכתובת התפעולית; אם הכתובת התפעולית פרוסה על פני יותר מאתר אחד, יובאו הפרטים האמורים לגבי כל אחד מן האתרים; אם למבקשת עורכי דין המייצגים אותה בקשר לבקשת הרישיון – פרטי עורכי הדין והמועד שבו מינתה; כן יצורף ייפוי כוח המסמיך את עורכי הדין; פרטי רואה החשבון המבקר של המבקשת ומועד מינויו; פירוט תאריך ההתאגדות - - -

משה גפני: למה כל זה צריך להיות כתוב פה?

שגית אפיק: היא אומרת שזה קיים גם בבקשות לרישיון אחרות.

משה גפני: למה צריך לכתוב את זה?

דניאל אילון: מה מהדברים מטריד?

משה גפני: זה שצריך ייפוי כוח, לא כתוב את זה בשום מקום?

דניאל אילון: ייפוי כוח מעורך דין?

משה גפני: ייפוי כוח מעורך דין המסמיך - - -

דניאל אילון: לא, כתוב.

דניאל אילון: אני מפנה אותך לראות למשל בתקנות 2 ו-7 בתקנות חיתום, בתקנות אחרות שמבקשים - - -

משה גפני: אם אפשר לקחת חלק מה- – זה סתם.

דניאל אילון: מה, לעשות הפניות לכל מיני הסדרים אקלקטיים ושהאדם יעשה צא ולמד?

דניאל אילון: אני לא רואה למה זה משפר.

שגית אפיק: יש לכם הערות למה שהקראתי עד עכשיו?

שגית אפיק: בבקשה.

טל זוהר: כן.

טל זוהר: יש לנו הערות ל-י'.

טל זוהר: "(י) פרטים בדבר מקומות פעילות מחוץ לישראל" - - -

משה גפני: עד י' - - -

טל זוהר: עד י' אנחנו בסדר.

טל זוהר: אנחנו מנסים להיות יעילים וממוקדים, כמו שהיו"ר ביקש.

טל זוהר: "(י) פרטים בדבר מקומות פעילות מחוץ לישראל של המבקשת ובעלי השליטה בה".

טל זוהר: "ובעלי השליטה בה" – משמע - - -

משה גפני: להוציא את הדברים - - -

דניאל אילון: מצד שני, כשיש לך חוברת, ואתה יודע שכך עובדים – יש לך איזו צ'ק ליסט, כך עובדים.

דניאל אילון: אתה מפעיל זירה, יותר נוח לך.

דניאל אילון: הרי מי משתמש בזה?

דניאל אילון: לקוח של זירה שהוא לא קליינט רגיל של חקיקה שלנו, וזירה.

משה גפני: אבל ללקוח תפרסמו.

דניאל אילון: אז הוא יודע שיש פרק שלם בדין ששם הוא מוצא הכול.

דניאל אילון: יש תקנות ששם יש את הכול.

דניאל אילון: הוא לא צריך לחפש.

משה גפני: מה אתם מעדיפים?

משה גפני: אתם מעדיפים שיהיה כתוב שזה יפנה את זה לכיוון אחר, עם השינויים הנדרשים כאן, למקום אחר ברשות, שצריך תעודת זהות, כתובת וצריך את כל הדברים; או שזה יהיה מפורט פה?

משה גפני: יהיה יותר נוח לכם?

יהושע אברמוביץ: לא, עדיף שיהיה מפורט, כי אם לא מפורט מנצלים את זה אחר כך לפרשנות.

טל זוהר: לפרשנות.

טל זוהר: אנחנו רוצים מינימום פרשנות.

טל זוהר: תראה, כבוד היו"ר, בדרך כלל, החברות מעדיפות שיהיה פתוח לפרשות והרשות רוצה שלא תהיה פרשנות.

טל זוהר: אנחנו כל כך חוששים מהעניין, אנחנו רוצים מינימום פרשנות.

משה גפני: בסדר.

משה גפני: זה כדי שהמנהל לא יוכל להבין, כי יהיה כתוב הרבה, ואז הוא יקרא את הקטע הראשון, השני – עוד איכשהו.

משה גפני: יתייאש, ירים טלפון – בוא ניקח עורך דין.

משה גפני: אבל אתם אומרים שזה יותר נוח לכם.

טל זוהר: כן.

טל זוהר: אני אחכה שהיועצת תסיים לקרוא את י', כדי שאני אוכל - - -

שגית אפיק: "(י) פרטים בדבר מקומות פעילות מחוץ לישראל של המבקשת ובעלי השליטה בה ותיאור הפעילות; בנוסף יובאו פרטים בדבר תכניות לפעול במקומות נוספים מחוץ לישראל ותיאור הפעילויות המתוכננות".

שגית אפיק: בבקשה.

טל זוהר: שים לב, יש דגש – "המבקשת ובעלי השליטה".

טל זוהר: משמע, אם במקרה יש בעל שליטה שיש לו גם 2% אחוז – אם במקרה יש בעל שליטה בזירת הסוחר שיש לו גם מפעל מגבות בהודו, הוא צריך לפרט את העניין הזה.

טל זוהר: זה לפי "פרטים בדבר מקומות הפעילות מחוץ לישראל של המבקשת ובעלי השליטה".

טל זוהר: זאת אומרת, אם יש בעל שליטה, הוא צריך לפרט את כל העסקים האחרים שיש לו, גם אם אין להם שום קשר לשוק ההון, גם אם אין להם שום קשר לישראל.

שגית אפיק: דניאל, מה ההגדרה של בעל שליטה?

דניאל אילון: בעל שליטה בחוק ניירות ערך הוא מי שיש ביכולתו לכוון את עסקי התאגיד, ישנן חזקות מספריות שאם יש לך למעלה מ-50% מאמצעי השליטה, אז אתה מי שמכוון.

שגית אפיק: זאת אומרת, 2% שהוא אמר כאן זה רק אם יש לו יכולת בנוסף - - -

דניאל אילון: אני לא מכירה הרבה מקרים שיש למחזיק 2% – ואחרי דוח הריכוזיות אני מניחה שעוד יהיו מקרים פחותים מאלה – שבו מישהו שמחזיק 2% יוכל לשלוט באמצעי התאגיד.

שגית אפיק: במספרים, הכי נמוך זה ה-50%?

דניאל אילון: כן.

טל זוהר: אבל למה אדם, נגיד שהוא בעל שליטה יחיד אפילו – למה אדם שהוא בעל שליטה בזירת סוחר צריך לדווח על זה שיש לו חברה לנדל"ן בארצות-הברית?

טל זוהר: למה הוא צריך לדווח על תכניות שלו לפעול במקומות אחרים?

טל זוהר: זה התוכניות.

טל זוהר: הרי, אולי התוכניות לא יתגשמו.

טל זוהר: אולי כן.

טל זוהר: לא מה יש לו רק, גם מה הוא חושב לעשות.

טל זוהר: הרי זה גם סוד עסקי שלו שלא קשור בכלל לשוק ההון.

טל זוהר: יכול להיות שהוא אדם פעיל – יש אנשים שפעילים בעוד הרבה תחומים אחרים.

טל זוהר: למה הם צריכים בכלל להתייחס לזה?

טל זוהר: אני מבין – אני לגמרי מקבל אגב, שאם לבעל שליטה שיש לו זירת סוחר ויש לו גם חבר בורסה, הוא צריך לדווח על זה.

טל זוהר: זה מקובל עלי.

שגית אפיק: דניאל, הכוונה היתה באמת תכניות לפעול גם בתחומים נוספים נרחבים, או שהנוסח פשוט - - -

דניאל אילון: לא.

דניאל אילון: אני אגיד למה כיוונו, יכול להיות שאפשר לחשוב שוב על הנוסח.

קריאה: זה במסגרת הנוסח המחמיר הכללי.

שגית אפיק: רגע, למה התכוונתם?

דניאל אילון: מה שאנחנו התכוונו זה לדבר בדיוק עם הדיבור שהיה כאן לפני הקראת התקנות עצמן.

דניאל אילון: כיוון שבסופו של דבר חשוב לנו לדעת מיהו זה שעומד מאחורי הקלעים, מיהו זה שמושך במושכות, ומיהו מי שמנהל את הזירה – לא משנה אם הוא מכאן או משם.

דניאל אילון: במיוחד כאשר החוק עצמו קבע שעלינו, על מנת לתת רישיון, לבחון את מהימנותו של בעל השליטה ברישיון.

דניאל אילון: וזה אינו שונה בזירות מסחר, זה רלוונטי לכל הגורמים המפוקחים על-ידי הרשות.

דניאל אילון: חשוב לנו לדעת את הרקורד שלו, של מי שנמצא מאחור.

דניאל אילון: זה דבר אחד.

דניאל אילון: לגבי פעילויות, הכוונה שלנו היתה פעילויות שיש להן קשר לפעילות - - - העניין.

דניאל אילון: ויכול להיות - - -

שגית אפיק: אז צריך להדק את הנוסח.

שגית אפיק: צריך טיפה לתקן את הנוסח.

שגית אפיק: הוא באמת נותן – בגלל שזה תוכניות ומקומות נוספים ותיאור פעילויות מתוכננות, זה טיפה רחב מידי.

שגית אפיק: אז צריך פשוט להדק את הנוסח, שיהיה ברור שהכוונה היא בתחומים קשורים, דומים.

טל אבן-זהב: סליחה, אבל גם בתחומים קשורים, דומים, צריך להבין מה בדיוק מתכוונת הרשות לבקש לכתוב.

טל אבן-זהב: כי לא ברור איפה למשל מתבקש בעל רישיון לספר על התכניות העתידיות שלו בתחום.

טל אבן-זהב: איפה זה מצוי?

יהושע אברמוביץ: גם כאן זה דבר שלא קיים באף מקום בעולם.

דניאל אילון: שמענו את ההערה.

דניאל אילון: אנחנו נגיב עליה ונחשוב אם ניתן לתקן את זה.

משה גפני: טוב, הלאה.

שגית אפיק: "(יא) לגבי המבקשת ולגבי כל אחד מן הדירקטורים והדירקטורים החליפיים של המבקשת, יפורטו הפרטים המנויים בתקנה 26 לתקנות דוחות תקופתיים ומידיים, וכן פרטים לגביהם נדרשת חברה להגיש דוח מידי כאמור בתקנה 83 בנוגע לאירועים שהתרחשו בעבר; חדל אדם מלכהן כדירקטור או כדירקטור חליף במהלך 12 החודשים שקדמו להגשת הבקשה, יצוינו לגביו הפרטים כאמור וכן כל אלה: (1) מועד הפסקת הכהונה; (2) האם, למיטב ידיעת המבקשת, הפסקת הכהונה כרוכה בנסיבות שיש להביאן לידיעת הרשות; אם כן יפורטו נסיבות אלה"; "(יב) לגבי כל נושא משרה בכירה במבקשת, שפרטים לגביו לא הובאו בהתאם לפסקת משנה (יא), יפורטו בנוסף על הפרטים המנויים בתקנה 26א לתקנות דוחות תקופתיים ומידיים גם הפרטים לגביהם נדרשת חברה להגיש דוח מידי כאמור בתקנה 83 בנוגע לאירועים שהתרחשו בעבר; חדל אדם מלכהן כנושא משרה בכירה במהלך 12 החודשים שקדמו להגשת הבקשה, יצוינו לגביו הפרטים כאמור וכן כל אלה: (1) מועד הפסקת הכהונה; (2) האם, למיטב ידיעת המבקשת" - - -

משה גפני: את לא צריכה לקרוא הכול.

משה גפני: יש הערות על הקטעים האלה?

טל אבן-זהב: אין הערות לעניין.

טל אבן-זהב: אין התנגדות לתת, זו דרישה לפרטים.

טל אבן-זהב: אין בעיה פה, חוץ מהעלות הנוספת של כל הדרישות האלה.

טל אבן-זהב: אבל רק להפנות את תשומת הלב, כמו שאמרנו קודם, הדרישות האלה לקוחות מדרישות שרלוונטיות גם לתאגידים מפוקחים, גם לתאגידים נסחרים.

טל אבן-זהב: הן בעצם דרישות שקשורות לעניינים של ממשל תאגידי, וגם זה מוחל על זירות הסוחר.

טל זוהר: למרות שאין לנו בעלי מניות שצריך לדווח להם.

טל זוהר: אין עניין לציבור.

מירב תורג'מן: זה לא ברור.

מירב תורג'מן: זה לא עולה מהנוסח.

מירב תורג'מן: "חדל אדם מלכהן כנושא משרה בכירה" - - -

גיא דביר: במבקשת.

מירב תורג'מן: לא, אז צריך להוסיף כאן.

מירב תורג'מן: כי זה כאילו משתמע שזה בכל תאגיד.

מירב תורג'מן: שזה יהיה ברור שזה רק - - -

דניאל אילון: גם אנחנו מצאנו שיש כנראה טעות לשונית, שתקנה 26 כתבנו אותה לגבי המבקשת ולגבי הדירקטורים, בעוד 26 רלוונטי רק לדירקטורים.

דניאל אילון: תקנה 83, דווקא היא רלוונטית למבקשת ולדירקטורים.

דניאל אילון: זה סתם – זה מיקום לשוני.

משה גפני: אתם יכולים להגיד האם יש לכם הערות לעמ' 7?

משה גפני: בעמ' 8, יש לכם הערות?

טל זוהר: כן.

טל זוהר: לגבי סעיף (יג).

טל זוהר: בדיוק ציינו עליו עכשיו.

שגית אפיק: "(יג) לגבי כל בעל עניין במבקשת, יצוינו הפרטים האמורים בתקנה 33(ג) לתקנות" - - -

משה גפני: רגע, שנייה.

משה גפני: (יג) זה בעמ' 7.

משה גפני: מה ההערה?

טל זוהר: אם קודם דיברנו על חדירה לפרטיותו של בעל השליטה שמחזיק מעל 50% מהחברה, פה מדובר על בעל עניין, שזה כל אדם שיש לו 5%, או שהרשות מחליטה שהוא בעל עניין.

טל זוהר: למרות שהוא פחות מ-5%, יכול להיות שיש לו רק 0.5% מהחברה, שזה יכול להיות הרבה מאוד אנשים.

טל זוהר: "לגבי כל בעל עניין במבקשת, יצוינו הפרטים האמורים בתקנה 33(ג) לתקנות דוחות תקופתיים".

שגית אפיק: איפה מוגדר בעל עניין?

דניאל אילון: בעל עניין מוגדר בחוק.

שגית אפיק: ומה ההגדרה שלו?

דניאל אילון: מי שמחזיק ב-5% מאמצעי השליטה, או מי שיש לו יכולת למנות דירקטור, מנכ"ל, הוא מכהן בעצמו כדירקטור או כמנכ"ל.

משה גפני: זה מופיע בחוק?

דניאל אילון: כן.

טל אבן-זהב: אבל למה כל בעל עניין כזה מעניין בזירת הסוחר?

טל זוהר: לא כתוב בחוק שכל בעל עניין צריך לדווח.

טל זוהר: כתוב בחוק רק מה זה בעל עניין.

טל זוהר: לא ברור מדוע בכלל בעל עניין הוא רלוונטי לעניין הזה.

דניאל אילון: להערכתי, על אחת כמה וכמה, אם המידע על פעולותיו של בעל עניין הוא רלוונטי כתאגיד מדווח, אז בזירה כגון זו – להערכתנו, לתת פרטים בסיסיים שכתובים בתקנה 33 זה רלוונטי לתת אותם.

טל אבן-זהב: אבל למה?

טל אבן-זהב: בתאגיד מדווח בעל עניין הוא שותף של אותו משקיע מהציבור.

דניאל אילון: הוא לא חייב להיות שותף.

טל אבן-זהב: הוא שותף באחזקות שלו.

דניאל אילון: הוא לא חייב להיות שותף באחזקות שלו.

טל אבן-זהב: הוא או דירקטור ששותף בקבלת ההחלטות - -

דניאל אילון: נכון.

טל אבן-זהב: - - בקבלת ההחלטות שנוגעות בו, או במקומו של אותו משקיע.

טל אבן-זהב: או שהוא שותף למשקיע באחזקות.

טל אבן-זהב: למה זה רלוונטי בזירת הסוחר מעבר לבעל השליטה?

טל זוהר: אין הרי משקיעים אחרים.

טל זוהר: התנהגותו של בעל העניין יכולה לפגוע אולי בבעל השליטה.

טל זוהר: אבל בשום מקרה היא לא יכולה לפגוע במשקיעים, כי אין משקיעים.

טל זוהר: כל בעלי המניות הם לא מן הציבור.

משה גפני: מה מפריע לכם לדווח על זה - - -

טל זוהר: למה צריך לדווח?

דניאל אילון: ממילא כשאנחנו בוחנים את המהימנות של הזירה, אנחנו בוחנים את המהימנות שלה הרי לא על בסיס הקירות והשולחנות שלה, אלא על בסיס נושאי המשרה שמכהנים בתפקיד.

דניאל אילון: אם אני זוכרת נכון – וגם את זה אני אבדוק – לדעתי, נושא משרה בכירה, שהוא לצורך בחינת המהימנות, כולל גם בעל עניין מכוח אחזקות.

דניאל אילון: זה בחוק כתוב.

טל זוהר: אנחנו לא אמרנו שום דבר על נושאי משרה.

טל זוהר: נושאי משרה – אתם באמת צריכים לדעת.

טל זוהר: ואני חושב שזה - - -

שגית אפיק: הבעיה שלכם היא רק לגבי – זאת אומרת, אם זה יצומצם לנושא משרה בכירה כהגדרתו בחוק - - -

טל זוהר: כן, אבל לא - - -

שגית אפיק: - - - בעל עניין.

טל אבן-זהב: אבל זה לא אותן דרישות.

שגית אפיק: אני מבינה.

גיא דביר: אם אפשר להוסיף.

גיא דביר: כשאנחנו מבקשים לקבל מידע לגבי בעלי העניין, אנחנו רוצים לקבל תמונה לגבי מיהם המשקיעים המהותיים בתוך החברה שהולכת לקבל רישיון.

גיא דביר: זו תמונה שהיא מאוד חשובה לנו.

גיא דביר: כשאני יודע שמשקיע מסוים, או מישהו שיש לו השפעה בחברה, יש לו בעיות של מהימנות – זה דבר שאני הייתי רוצה לדעת.

גיא דביר: הייתי רוצה לדעת כשאני נותן רישיון לחברה מה מפת הפעילות שלה.

גיא דביר: ואני לא רוצה לתת רישיון לחברה בעיניים עצומות ולא לדעת מי המשקיעים העיקריים באותה חברה.

גיא דביר: זו הסיבה שאנחנו צריכים לקבל מידע - - -

דניאל אילון: אנחנו מבקשים לא להשיב על זה כרגע.

דניאל אילון: אנחנו צריכים לתת תשובה אם בעניין בחינת המהימנות החוק כופה עלינו לבדוק.

דניאל אילון: ובי"ת, האם אלו דרישות שאנחנו מבקשים גם ביחס לגורמים מורשים דומים אחרים.

דניאל אילון: ואנחנו נשוב עם תשובה לוועדה.

משה גפני: טוב.

משה גפני: הלאה.

משה גפני: עוד הערות?

יהושע אברמוביץ: באותו סעיף.

יהושע אברמוביץ: אתה עדיין בעמ' 7, או ב-8 כבר?

משה גפני: אני עוד ב-7.

טל זוהר: את רוצה להמשיך להקריא?

שגית אפיק: "(יד) יובאו הפרטים הבאים בדבר בעלי השליטה במבקשת: (1) אופן האחזקה במבקשת, שיעור האחזקות במבקשת ובתאגידים שבאמצעותם מחזיקים בעלי השליטה במבקשת, מדינת האזרחות של כל אחד מהם והמדינה שבה מרוכזת הפעילות ובצירוף תרשים המתאר את הפרטים האמורים; ככל שמי מהם נתון להסדרה יצוין שם הגוף האחראי על ההסדרה, ופרטים בנוגע לרישיון; לגבי כל אחד מבעלי השליטה במבקשת יובא שמו, מספר הזיהוי שלו ותאריך הלידה שלו; מילא בעל השליטה תפקיד" - - -

משה גפני: מאיפה את קוראת?

משה גפני: זה נראה חסמב"ה כל העניין הזה.

משה גפני: עוד מעט יהיה פה את המערה החשמלית.

משה גפני: מה אכפת לכם בן כמה הוא?

שגית אפיק: תאריך לידה.

גיא דביר: תאריך לידה – לאו דווקא הפרט שעליו אנחנו - - -

משה גפני: נמחק.

משה גפני: מה זה תאריך לידה?

שגית אפיק: אתם רוצים להסביר למה - - -

גיא דביר: מדובר בפרטים מזהים.

משה גפני: את זה צריך לכתוב בתקנות?

גיא דביר: אנחנו התבקשנו בתקנות להציע תקנות לעניין - - -

משה גפני: תמחקו את זה.

משה גפני: מה זה משנה?

משה גפני: מה זה רלוונטי?

משה גפני: אני בעד זה שיהיה כתוב רק את תאריך הלידה בלי שנה.

משה גפני: שישלחו לו מתנה ליום הולדת.

משה גפני: לא מעבר לזה.

משה גפני: מה זה רלוונטי?

גיא דביר: התקנות שמשרד האוצר - - -

משה גפני: בטופס תרשמו תאריך לידה, מי שירצה ירשום.

משה גפני: מה, זה משנה משהו?

דניאל אילון: בסדר, נצמצם.

משה גפני: רגע, יכול להיות שפחות מגיל 18 אי-אפשר לקבל רישיון?

דניאל אילון: לא.

משה גפני: אם אין הערות את לא צריכה להקריא.

שגית אפיק: יש הערות לסעיף הזה?

משה גפני: לעמ' 8, יש הערות?

טל זוהר: כן, בוודאי.

יהושע אברמוביץ: כן.

יהושע אברמוביץ: סעיף (יד)(2).

שגית אפיק: עסקיהם של בעלי השליטה בעשר השנים האחרונות.

שגית אפיק: כן.

יהושע אברמוביץ: "בישראל ומחוץ לישראל; בנוסף יצוינו שמות תאגידים אחרים, שבהם היו בעלי שליטה, או ששימשו בהם נושאי משרה בכירה בעשר השנים האחרונות".

יהושע אברמוביץ: האמת - - -

משה גפני: רגע.

משה גפני: דממה.

משה גפני: אם אני ארצה לעשות שידוך לבן שלי עם מישהו כזה, אני אפנה אליכם.

משה גפני: אתם תגידו לי גם מתי הוא נולד, ומה הוא עשה עשר שנים, עם מי הוא רב.

קריאות: לא, זה יהיה מפורסם באתר של הרשות.

קריאות: הכול באינטרנט.

דניאל אילון: שני דברים.

דניאל אילון: אחת, הבקשה עצמה אינה מפורסמת.

דניאל אילון: תקנה 78 אומרת מה בא לפרסום ומה אינו בא לפרסום.

דניאל אילון: שמענו את ההערה.

דניאל אילון: ההערה אומרת יותר מידי.

דניאל אילון: אנחנו נלך ונבדוק.

דניאל אילון: אנחנו לוקחים על עצמנו חובה לבדוק אם יש משהו פה שאפשר לנפות, לבדוק מה מקובל בבעלי רישיונות אחרים – כמדומנו, אלו הפרטים שנדרשים במנהלי קרנות – ומה יש בעולם.

דניאל אילון: ונביא לכאן - - -

משה גפני: קחו בחשבון שיהיה לי קשה להצביע בעד זה.

יהושע אברמוביץ: אדוני, אני רק רוצה להגיד, את ההערה הזאת הם שמעו מאתנו כל כך הרבה פעמים.

משה גפני: בסדר, אז מה?

משה גפני: זה בכלל לא רלוונטי.

רפאל כהן: אנחנו רצינו לחסוך את זמן הוועדה היקר.

משה גפני: לא חסכתם.

משה גפני: מה לעשות?

רפאל כהן: בזמנים האלה לא נעשתה עבודה.

משה גפני: בסדר.

משה גפני: אני עוד לא יודע, הם עוד לא נתנו תשובה.

משה גפני: עוד יכול להיות שהם יגידו בשום אופן.

רפאל כהן: זו הבעיה, שהם לא נותנים תשובה.

משה גפני: הם רוצים לדעת מה עשית עשר שנים.

משה גפני: רוצים לדעת.

יהושע אברמוביץ: אני אומר לך, במס הכנסה אני מגיש הצהרת הון.

יהושע אברמוביץ: לא אומרים לי ספר את כל מה שהיה לך בעשר השנים.

יהושע אברמוביץ: תגיד מה היום - - -

משה גפני: אתה יודע מה, תבוא לפה לישיבות על מס הכנסה, אתה תתגעגע לרשות לניירות ערך.

יהושע אברמוביץ: אתה יודע מה, יש לי חדשות, עדיף מס הכנסה.

משה גפני: את זה אתה יכול להגיד בשיחות סלון, לא לי.

משה גפני: עדיף מס הכנסה.

משה גפני: דיווח מקוון, וחבל על הזמן – לאן נגיע?

משה גפני: עם המע"מ נגיע איתם.

יהושע אברמוביץ: אז תתאר לך עד כמה זה חמור התקנות שלהם.

משה גפני: הרשות לניירות ערך דווקא - - -

יהושע אברמוביץ: לא, אני לא בטוח.

משה גפני: אם אני אשבח אותם אז הם לא יתנו לי תשובות חיוביות.

יהושע אברמוביץ: אתה יודע מה זה לזכור מה עשית בכל עשר השנים האחרונות?

משה גפני: הלאה.

משה גפני: דניאל, גיא דביר, יהיה לי קשה מאוד להצביע בעד זה.

גיא דביר: אני אומר לאדוני, בחלק מהמקרים הנושאים הללו נמצאים בנהלים של הרשות.

גיא דביר: יש אפשרות להוציא את זה מתוך התקנות ולהכניס את זה לנהלים.

גיא דביר: השאלה אם רואים בזה הרבה חוכמה והרבה טעם.

גיא דביר: המסמך כבר קיים.

משה גפני: בסדר.

משה גפני: אמרתי, מה אני אגיד?

משה גפני: הלאה.

משה גפני: איזה עוד הערות יש?

משה גפני: דלגו על מה שלא צריך.

שגית אפיק: תקנה (טו) לגבי בעל שליטה או נושא משרה שהוא בעל אזרחות זרה – יש הערות?

יהושע אברמוביץ: כן, ודאי.

יהושע אברמוביץ: מקובל בעולם שאכן מי שיש לו אזרחות זרה צריך להביא תעודת יושר, את האישור בדבר היעדר רישום פלילי.

יהושע אברמוביץ: אבל לא מקובל שבנוסף צריך לצרף חוות דעת מנומקת של עורך דין "המופנית לרשות ובה פירוט האם האישור שצורף משקף באופן מהימן ומלא את הרשעותיו הקודמות של בעל השליטה".

דניאל אילון: זה קיים בהסדרה אחרת שלנו.

יהושע אברמוביץ: באף מקום בעולם.

יהושע אברמוביץ: בכל המדינות שבהן יש רגולציה זה לא קיים.

יהושע אברמוביץ: איפה זה קיים, גברתי?

דניאל אילון: תקנה 2(7) לתקנות - - -

יהושע אברמוביץ: לא, בעולם את אומרת שזה קיים.

יהושע אברמוביץ: זה לא קיים בעולם.

יהושע אברמוביץ: אנחנו מביאים אישור - - -

משה גפני: הלאה.

שגית אפיק: "(טז) לגבי מבקשת שהיא חלק מקבוצה – יפורטו כל יתר הגופים".

שגית אפיק: יש לכם הערות לגבי התקנה הזאת?

שגית אפיק: לא.

משה גפני: הלאה.

שגית אפיק: בעצם (יז), (יח) קשור לזה, למבקשת בגוף.

שגית אפיק: צירוף התקנות - - -

יהושע אברמוביץ: סליחה, יש לי הערה לסעיף הזה.

משה גפני: לאיזה סעיף?

יהושע אברמוביץ: לסעיף (יז).

שגית אפיק: כן, בבקשה.

יהושע אברמוביץ: זה בהחלט רלוונטי, אני חושב, שאנחנו נדווח לגבי החברה המבקשת ולגבי חברת האם וחברת הסבתא וכדומה.

יהושע אברמוביץ: אני בהחלט חושב שזה נכון לבקש גם לגבי החברה וגם לגבי כל השרשרת ההיררכית שקיימת מעל.

יהושע אברמוביץ: אבל לדווח על חברות שיש בצדדים, שהן חברות אחיות או חברות בנות דודות – אני לא רואה שום סיבה.

יהושע אברמוביץ: אני חושב שהדרישה צריכה להיות לגבי החברה, חברת האם, חברת האם שמלמעלה.

יהושע אברמוביץ: אני חושב שזה ההיגיון.

משה גפני: הבנו.

דניאל אילון: אני יכולה להגיד שאנחנו נחשוב, ואני לא מניחה שאנחנו נקבל.

משה גפני: בסדר.

משה גפני: אני לא ביקשתי מכם לקבל את הכול.

דניאל אילון: אנחנו נחשוב.

משה גפני: מה שהגיוני תקבלו.

משה גפני: כיוון שאחרת אני אתקשה להצביע.

טל זוהר: אם נדבר על (טז) באותו הקשר - - -

משה גפני: לא, העברנו אותו.

טל זוהר: אבל זה היה מהר.

טל זוהר: אותו נושא - - -

משה גפני: התקנות יאושרו בסוף.

טל זוהר: אני גם רוצה שהן יאושרו.

טל זוהר: אנחנו פתחנו את זה בדיון הקודם לפני שנה.

משה גפני: אבל על 8 עברתי.

טל זוהר: העניין הוא בקבוצה גם להכיל בתוך הקבוצה את החברות הרלוונטיות.

טל זוהר: כמובן רלוונטיות לשוק ההון, רלוונטיות לפעילות – אין לי בעיה בפעילות שוק ההון בארץ ובחו"ל.

טל זוהר: אבל למה צריך להכניס – אם יש פעילות נדל"ן, אם יש פעילות מכוניות, אם יש פעילות אחרת שלא קשורה בכלל לנושא, למה צריך לדווח עליה?

משה גפני: גיא.

גיא דביר: אני אומר לאדוני.

גיא דביר: חשוב לנו לקבל תמונה לגבי הקבוצה.

משה גפני: כן, את זה הבנתי.

גיא דביר: לקבל תמונה גם לגבי פעילות שלה.

גיא דביר: דווקא הפעילות הזאת יכולה להיות מאוד מעניינת לנו לדעת אם הקבוצה עצמה מושקעת על פעילות ריאלית שיכולה להשפיע גם על היציבות של בעלי השליטה.

משה גפני: כן, אבל אתה יודע, חז"ל אומרים שההבדל בין הטוב לרע הוא כחוט השערה.

משה גפני: זאת אומרת, ההבדל בין שאתה חודר ממש לפרטיות של האנשים לבין זה שאתה צריך לשמור על הלקוחות ולדעת תמונה כוללת, יכול להיות הבדל בעייתי.

משה גפני: צריך לדעת להיזהר עם זה.

משה גפני: אנחנו לא מדברים פה במהות של התקנות.

משה גפני: אנחנו מדברים על דברים שבעיקרם הם טכניים והם הופכים להיות מהותיים.

משה גפני: אני לא מביע עמדה.

משה גפני: אני מקווה שאתם תבואו בהיגיון.

משה גפני: יש פה סעיפים שהם ממש צורמים.

משה גפני: את מי זה מעניין בדיוק?

משה גפני: אני לא מביע עמדה.

משה גפני: אבל תחזרו עם תשובות, בסדר?

שגית אפיק: ב(יח) יש לכם הפנייה לאיגוד מקצועי או מסחרי בישראל ומחוץ לישראל.

שגית אפיק: מה ההגדרה של זה?

שגית אפיק: למה הכוונה?

משה גפני: עוד הפעם עופר עיני?

גיא דביר: איגוד מקצועי או מסחרי מוגדר בתחילת פרק א'.

גיא דביר: ההגדרה נמצאת ממש בתחילתה של תקנה 1.

גיא דביר: הכוונה היא למעשה שהזירות תדווחנה על ארגוני SRO למיניהם, או ארגונים שהם לא רגולטורים ממשלתיים שיש בהם כדי להסדיר או לקבוע כללים של אתיקה או כללים אחרים.

גיא דביר: וזה חלק מהמידע שאנחנו רוצים לדעת.

גיא דביר: זה נמצא מיד לאחר המידע שאנחנו מבקשים לדעת לגבי רישיונות שהחברה קיבלה, או בקשות - - -

משה גפני: תן לי דוגמה של איגוד מקצועי.

גיא דביר: למשל, בארצות-הברית ההגדרה נחלקת בין - - -

משה גפני: עזוב את ארצות-הברית, מה בישראל?

גיא דביר: לא, הכוונה לאיגודים מקצועיים בעולם.

משה גפני: כתוב "בישראל או מחוץ לישראל".

גיא דביר: הכוונה היא בעיקר לאלה שמחוץ לישראל.

משה גפני: בישראל יש דבר כזה?

גיא דביר: למשל, לשכת עורכי הדין יכולה ליפול לתוך ההגדרה - - - היא לא רלוונטית - - -

שגית אפיק: אבל ההגדרה שלכם היא די רחבה.

שגית אפיק: זאת הגדרה רחבה.

גיא דביר: הכוונה היא למעשה לכלול את כל אותם גופים שיכולים להסדיר.

גיא דביר: הרי יכולים לבוא לפה גופים שהם לא מוסדרים בישראל.

גיא דביר: הם מוסדרים בכל מיני מקומות בעולם.

גיא דביר: ואנחנו רוצים לקבל תמונה לגבי בקשות שהוגשו.

גיא דביר: בכל מדינה בעולם אופן ההסדרה הוא שונה.

גיא דביר: יש מקומות, למשל בארצות-הברית, שההגדרה נחלקת בין הרגולטור, שהוא גוף שהוא מקביל לרשות לניירות ערך, לבין SRO, שהוא מייצג גוף – הוא לא גוף מגופי המדינה.

גיא דביר: אבל זה גוף בין פרטי לבין ציבורי שמסדיר את חבריו.

גיא דביר: ולכן אנחנו רוצים לקבל את התמונה גם לגבי בקשות - - -

משה גפני: מה אתם אומרים?

טל אבן-זהב: שוב – סליחה שאני כל הזמן הולכת לדין המשווה.

טל אבן-זהב: אני לא מכירה – למשל לגבי בעל שליטה בקרנות נאמנות.

טל אבן-זהב: נאמר שהוא ניסה להקים קרנות נאמנות או גוף השקעות בחו"ל, באירופה, והגיש בקשה ל-FSA, והיא נדחתה.

טל אבן-זהב: האם הוא נדרש לספר על זה לרשות, לומר על זה לרשות?

טל אבן-זהב: לציין בכלל?

טל אבן-זהב: זאת הערה אחת.

טל אבן-זהב: ההערה השנייה, אפשר לדבר על גופים מקצועיים כמו במובן שגיא באמת מדבר עליהם, שהם גופים שהם SRO, שהם גופים שעל-פי דין הם מהווים חלק מההסדרה של התחום על-פי דין.

טל אבן-זהב: זה לא איגודים מקצועיים שקמים חדשות לבקרים.

טל אבן-זהב: נניח שגוף כזה מבקש להיות חבר באיגוד – קם עכשיו איגוד מנהלי סיכונים.

טל אבן-זהב: והם מחליטים שהוא לא מתאים לאיגוד, ומסרבים לו.

טל אבן-זהב: אז הוא צריך גם על זה לדווח לרשות?

משה גפני: צריכים לדווח גם על בקשה, או שרק אם אני חבר?

דניאל אילון: לרבות דחייה של בקשות.

דניאל אילון: אם הוגשה בקשה להיות חבר – לצורך העניין, אם מגיע שחקן חדש לישראל, והשחקן החדש הזה ניסה לפעול ופנה ל-NFA, שהוא ה-SRO, כלומר הגוף המסדיר עבור ה-CSTC, שזה הגוף הרגולטיבי האמריקאי, ונדחה, אז יש כאן בקשה - - -

משה גפני: אולי אפשר לעשות רק בגופים כאלה.

משה גפני: להגדיר אותם.

דניאל אילון: שמענו.

דניאל אילון: אנחנו לא מגיבים על כל דבר כי אנחנו רושמים לפנינו.

משה גפני: אני מציע, הגופים האלה שהם באמת גופים פורמליים ושהגוף הגיש בקשה והוא נדחה – שם זה לא משחק.

משה גפני: זאת אומרת, אתם צריכים לדעת למה זה נדחה, זה בסדר.

משה גפני: אבל אם אני מגיש בקשה – התארגנו כמה אנשים, והם החליטו לקבל רק ג'ינג'ים.

משה גפני: אני צריך להגיד לכם שנדחיתי?

משה גפני: הרי יש כל מיני גופים.

משה גפני: היא הציגה.

משה גפני: יש איזה גוף שמתארגן על ניהול סיכונים.

משה גפני: הם לא קיבלו אותי בגלל שאני אשכנזי.

משה גפני: אז מה?

משה גפני: אני צריך להגיד לכם את זה?

משה גפני: בסדר, לעשות הבדל בין הגופים.

משה גפני: בסדר, קיבלנו את עמדתך.

שגית אפיק: (יט) – צירוף התקנון המוצע.

שגית אפיק: הוא כולל כללים לגבי אופן ניהול הזירה לפי החוק.

משה גפני: הלאה.

משה גפני: אין הערות.

מירב תורג'מן: בנוסח כתוב שהתקנון יכלול את כל הפרטים שתדרוש הרשות וביניהם פירוט הנושאים הבאים.

מירב תורג'מן: השאלה היא באיזה פרטים נוספים מדובר, מהי הסמכה, והאם לא ראוי להכניס את כל הפרטים שתדרוש הרשות שייכנסו לתוך התקנון לתוך התקנות.

דניאל אילון: ההערה אומרת למה לא עשינו כאן

דניאל אילון: רשימה ממצה והשארנו כאן את האפשרות שהרשות תדרוש פרטים נוספים בתקנון שלא פורטו כאן.

משה גפני: אז אנחנו מוחקים את הכול.

משה גפני: הרשות תחליט איזה פרטים יגישו.

שגית אפיק: לא.

משה גפני: אי-אפשר?

משה גפני: אז אי-אפשר להכניס גם את זה.

שגית אפיק: בסדר, אתה צודק.

שגית אפיק: צריכה להיות רשימה סגורה.

משה גפני: הכלל התלמודי הוא שאין בכלל אלא מה שבפרט.

משה גפני: אז אם אתם מפרטים, אז זה מה שיש.

דניאל אילון: אלו הנושאים שביחס אליהם - - -

משה גפני: בסדר, אבל אם אתם מבקשים מאתנו - - -

גיא דביר: אם אפשר להתייחס לנקודה הזו.

משה גפני: אני מאוד תומך ברשות.

משה גפני: מאוד.

משה גפני: אני לא מוכן בשום פנים ואופן לאשר תקנות שאומרות שמה שאמרת עד עכשיו לא רלוונטי.

משה גפני: אני יום אחד אקום ואשמע שהרשות החליטה לבקש פרט שאני כל הזמן התנגדתי לו.

משה גפני: אבל אישרתי נגד עצמי.

משה גפני: לא יכול להיות דבר כזה.

משה גפני: אתם רוצים, תכתבו רק את זה.

משה גפני: אז שכולם ידעו שהרשות – מאיפה אני יכול לקחת בעולם מקרה כזה של דיקטטורה?

משה גפני: לא חשוב.

משה גפני: תחליטו מה אתם רוצים.

משה גפני: אני בעד לאשר כשאתם תחליטו.

גיא דביר: בכל הצניעות, אנחנו צריכים לומר שאנחנו רגולטור שעד עכשיו לא עבד עם הגופים הללו.

גיא דביר: זה תחום שהוא חדש לנו.

גיא דביר: עשינו כאן רגולציה שאנחנו חושבים - - -

משה גפני: אין בעיה.

משה גפני: גיא, תחסוך את הזמן.

משה גפני: אתם התעוררתם אחרי שבדקתם את העניין.

משה גפני: פתאום התברר לכם ששכחתם, או שהתגלה משהו חדש, ואתם מוכרחים להכניס אותו גם בתקנות.

שגית אפיק: תתקנו.

משה גפני: תוסיפו ותביאו את זה לאישור של ועדת הכספים.

דניאל אילון: אני רוצה להפריד בין דברים.

דניאל אילון: כי אפילו בדיווח שוטף של כל אחד מהמפוקחים שלנו – מפוקחים שרמת הסיכון בפעילות שלהם נמוכה לעין ערוך מהפעילות שמדוברת כאן – לרשות יש בדרך כלל סמכות שקבועה בדין לבקש פרטים נוספים.

דניאל אילון: בכל הסדרה שלנו, סעיפים 36 (ו), (ז) לחוק ניירות ערך.

מירב תורג'מן: ולקבוע בתקנות.

דניאל אילון: במסגרת בקשה.

דניאל אילון: אדם נמצא לפני הרשות - - -

שגית אפיק: למה את צריכה לרשום את זה?

משה גפני: אם את היית חברה בוועדת כספים, היית מאשרת דבר כזה?

עינת וילף: יש לי שאלה פרוצדורלית.

עינת וילף: אפשר להצביע על חלק מהתקנות, או שחייבים להצביע על הכול?

משה גפני: מה זאת אומרת?

עינת וילף: עכשיו, פה בוועדה, אנחנו יכולים להגיד עד פה מאושר, או שחייבים לאשר את כל החבילה?

משה גפני: לא, לאשר את כל החבילה.

משה גפני: אני אגיד לך למה.

משה גפני: אני אמרתי, חלק מהדיון עכשיו בוועדה זה המשא ומתן הזה.

משה גפני: יש דברים שהם יחזרו עם תשובות חיוביות.

משה גפני: אנחנו לא מדברים עכשיו בליבת החוק.

משה גפני: אנחנו בחלק היותר טכני.

משה גפני: אני בדעה שלא צריך ללכת - - -

עינת וילף: אז אם אפשר, יש לי בקשה לרשות.

עינת וילף: מאחר ולא מדובר בדברים שהם בליבת החוק, ויש אינטרס מובהק לכך שהתקנות יעברו בהקדם, אני ממליצה כמה שיותר מהר - - -

דניאל אילון: לכן אנחנו שותקים.

עינת וילף: אם אפשר כבר להודיע שמאשרים, מקבלים.

דניאל אילון: אנחנו לא יכולים.

דניאל אילון: אנחנו לא רוצים להגיד את זה בהינף יד.

משה גפני: היא צריכה לדבר עם – אני גם לא מציע לה את זה בגלל שהיא צריכה לדבר עם פרופסור האוזר.

משה גפני: היא לא יכולה לקבל החלטה.

משה גפני: אני גם מבין את זה.

משה גפני: אני גם לא מציע.

דניאל אילון: לצורך העניין, כיוון שסעיף 45 (יח) - - -

משה גפני: עינת, שתדעי, אני לא הולך לחזור לדיון על זה.

משה גפני: מה שעברנו – אם היא נותנת תשובות, והתשובות יספקו אותנו כחברי הוועדה, גם אם יקומו הגופים ויגידו על דבר מסוים לא בא בחשבון, אנחנו נחליט בסופו של דבר.

משה גפני: אני מקווה – אני גם סומך על שיקול דעתם – שהם יסבירו את זה לפרופסור שמוליק האוזר, את רוח הדברים כאן.

משה גפני: אנחנו לא רוצים לריב על מה שאין צורך.

עינת וילף: כלומר לדיונים האלה אנחנו לא חוזרים.

משה גפני: לא חוזרים.

שגית אפיק: דניאל, בכל זאת, אני חושבת שיש הבדל בין תקנון לבין דיווח אחר.

שגית אפיק: יש לך כאן בסך הכול המון פרטים והמון - - -

דניאל אילון: אני מבקשת לראות את הוראת החוק עצמה, ולכן יכול להיות שאפשר לוותר על זה.

שגית אפיק: בחוק יש לך אפשרות לדרוש פרטים נוספים, אני יודעת.

שגית אפיק: אז תורידי את זה מכאן.

דניאל אילון: בסדר.

דניאל אילון: אנחנו נשוב עם תמונה - - -

משה גפני: הבנתי מה היא עושה.

משה גפני: גם כשיש לה תשובה חיובית עכשיו היא אומרת לא.

משה גפני: זאת אומרת, היא אומרת שהיא תחזור.

משה גפני: הערות נוספות?

טל זוהר: כן, (יט).

שגית אפיק: פרטים שיכללו בתקנון.

שגית אפיק: בבקשה.

יהושע אברמוביץ: בסעיף (3), יש פה דרישה שאני יכול לכנות אותה "מטורפת".

שגית אפיק: פירוט המכשירים הפיננסיים?

יהושע אברמוביץ: כן.

יהושע אברמוביץ: לנו יש - - -

משה גפני: לא צריך להשתמש בזה, צריך לדבר - - -

יהושע אברמוביץ: אז אני אדבר בלשון אחר.

יהושע אברמוביץ: לנו, נכון להיום, אנחנו מציעים כמה מאות מכשירים פיננסיים.

יהושע אברמוביץ: העבודה שמתבקשת פה – עכשיו, בכולם יש עקרונות לגבי האפיונים שלהם, מנגנון שכלול ערכם, פירוט של כל העלויות למכשירים.

יהושע אברמוביץ: מה בין זה לבין המטרה של התקנות ושל החוק – שאני מאוד בעדו, דרך אגב – להגן על ציבור שרוצה להשקיע בצורה הוגנת בנושא הזה, לשמור על כספו, לשמור על האיתנות של הגוף?

יהושע אברמוביץ: אני מאוד בעד הכללים האלה.

יהושע אברמוביץ: מה בין זה לבין החדירה – איך אני על כל מכשיר פיננסי, מה העלויות שלי למכשיר, מה המנגנון שאני משכלל את ערכו, האם כשאני עושה CFD, שזו תעודה מסוימת על המדד האוסטרלי, איך אני משכלל?

יהושע אברמוביץ: מה זה ובין ההגנה על הלקוחות ועל הציבור?

יהושע אברמוביץ: יש פה דרישות שלכתוב את זה - -

דניאל אילון: מבחינתנו זה אחד הרכיבים החשובים ביותר בהצהרה.

יהושע אברמוביץ: - - אנציקלופדיה שאף אחד לא יקרא אותה.

יהושע אברמוביץ: זה רק עולה כסף, מבזבז זמן, ואף אחד לא יקרא אותם.

יהושע אברמוביץ: ואם מישהו יקרא - - -

דניאל אילון: מי שיקרא זה אנחנו.

דניאל אילון: אנחנו לוקחים את האחריות כי אנחנו גם מאשרים את המוצר הזה שאתה מציע לציבור.

דניאל אילון: ולכן בהחלט ובהחלט זה אחד החלקים הכי חשובים בעיננו בתקנון.

דניאל אילון: אנחנו מאשרים את המוצר עצמו שמותר לך שלהציע לציבור.

דניאל אילון: ודווקא אם הייתי מצלמת את הפנים שבהם אתה השתמשת כדי להציג - - -

יהושע אברמוביץ: הרשות מכניסה דעתה בנושא - - -

דניאל אילון: בדיוק.

דניאל אילון: אני רוצה שזה לא תהיה איזו מילה עלומה שלא הציבור ולא אנחנו נבין מה זה אומר.

דניאל אילון: אנחנו נצטרך להבין את המכשיר המוצע.

יהושע אברמוביץ: תגידי לי תפרט את זה ללקוח – אני אסביר בדיוק מה זה.

דניאל אילון: אנחנו בבקשה.

יהושע אברמוביץ: לא, בבקשה את אומרת לי לפרט את העלויות שנלוות למכשירים הפיננסיים.

דניאל אילון: נכון.

דניאל אילון: בדיוק מה זה.

שגית אפיק: אם אתה מסכים לפרט את זה ללקוח, למה שלא תפרט את זה לרשות?

שגית אפיק: מה ההבדל?

שגית אפיק: הוא אמר: אם היא תבקש ממני לפרט ללקוח, אני אסכים.

רפאל כהן: סליחה, זה בלתי סביר בעליל.

רפאל כהן: אם חברה במסחר – נניח בניירות ערך – יש לה מיני מוצרים, מניירות ערך גופה, דרך אגרות חוב, דרך אופציות, דרך אינני יודע מה, המוצרים אותם אנחנו מציעים, ברוב הזירות, בדרך זו או אחרת, דומים המה.

רפאל כהן: פעם אחת.

רפאל כהן: בפעם השנייה, התועלת שלכאורה תפיק הרשות מהפירוט הרב שנדרש פה הוא לא מובן.

רפאל כהן: אם תסביר הרשות, או היועצת המשפטית בשם הרשות, מדוע?

רפאל כהן: מה בדיוק מחפש הרגולטור בבואו לבקש על כל מוצר שהוא דומה מה ההבדל?

רפאל כהן: בוא נשאל את חברי הרשות הנכבדים מה ההבדל בין מסחר במטבע לבין סחורה כזו או אחרת?

רפאל כהן: ההתנהגות הפיננסית היא דומה.

רפאל כהן: העלויות הן דומות.

רפאל כהן: איזה פירוט אתם מבקשים מאתנו שנציג שם בדיוק?

רפאל כהן: זה לא ברור.

רפאל כהן: אם זה היה ברור, היינו יכולים אולי לבחון זאת.

רפאל כהן: אם היינו רואים מה כוונתכם, היינו מכוונים גבוה, והיינו עונים בצורה נכונה וטובה.

רפאל כהן: מהו בדיוק ההבדל בין מסחר במטבע בבנק שסוחרים בו, והבנק לא מפרט איך בדיוק הוא משערך את הכספים?

רפאל כהן: רק לפני שבוע, חבר הכנסת גפני, אמי רכשה בסניף בנק באשדוד סכום כסף מסוים.

רפאל כהן: הבנק השית עליה עמלה של 1% על הרכישה, ולא הסביר לה למה ומדוע.

רפאל כהן: זה לא כתוב בשום מקום למה הוא צריך להסביר לה את זה.

רפאל כהן: וזה עמלה שהוא לקח.

רפאל כהן: וכשאני ניסיתי עוד להתדיין עם הבנק – זה בכלל לא - - -

משה גפני: אוקיי, הבנו.

רפאל כהן: למה משיתים את זה עלינו?

רפאל כהן: אנחנו סוחרים במוצרים פיננסיים לגיטימיים שסוחרים בהם בכל העולם.

רפאל כהן: מאות מוצרים ש"אוה פורקס" מציעה צריכים להיות נבדלים אחד מן השני?

רפאל כהן: זה סתם עלויות.

גיא דביר: אפשר להשיב?

גיא דביר: בעיננו זה אחד הדברים הכי בסיסיים בהגדרה.

גיא דביר: המסמך של התקנון הוא מסמך משפטי שמקבל את אישור של הרשות, והוא עומד בבסיס ההתקשרות בין הלקוח לבין הזירה.

גיא דביר: הוא גם מסדיר מהם התנאים של המכשירים הפיננסיים שבהם הזירה רשאית לסחור למעשה, להציע לקוחות.

גיא דביר: הרשות גם מאשרת את המכשירים הפיננסיים בהתאם לתיקון 42 לחוק.

גיא דביר: מה יותר ברור ויותר בסיסי מכך שכאשר מציעים סוג של מכשיר פיננסי, התנאים שלו יפורטו בצורה ברורה על מנת שיינתן אישור למכשיר הפיננסי מהסוג שמציעים אותו - - -

רפאל כהן: גיא, מהן עלויות?

רפאל כהן: תגדיר עלויות.

משה גפני: רגע.

גיא דביר: דווקא העמימות הזאת, דווקא ההתבטאויות שאומרת: מה ההבדל בין מט"ח לבין מכשיר פיננסי, זה מאוד מטריד אותי.

גיא דביר: זה מאוד מטריד אותי שדווקא בנקודה הזאת, שזה צריך להיות מובן מאליו שמסבירים באופן מפורט מה מבנה המכשיר הפיננסי – פה צריכה להיות - - -

שגית אפיק: למה אתה צריך באמת את העלויות הנלוות לכך?

רפאל כהן: מהן עלויות?

קריאות: - - -

משה גפני: משא ומתן, משא ומתן, אבל זו לא ההסתדרות.

גיא דביר: אחד הדברים החשובים ללקוח זה לדעת על מה הוא משלם.

גיא דביר: איזה עמלות הוא משלם על המכשירים הפיננסיים הללו.

שגית אפיק: עמלה גלויה ועמלה סמויה – בסדר.

שגית אפיק: אבל העלות הנלווית למכשיר.

גיא דביר: העלות הנלווית, זאת אומרת העלויות שנלוות לרכישת המכשיר.

רפאל כהן: מהן?

רפאל כהן: יש עמלה - - -

שגית אפיק: אבל יש הבדל בין מה שאתה מציג ללקוח לבין מה שאתה כותב בתקנון.

שגית אפיק: אנחנו עכשיו נמצאים בתקנון.

גיא דביר: אבל התקנון הוא מסמך שעל בסיסו – הוא גם חלק מהסכם המסגרת.

גיא דביר: וזה בעצם הסכם ההתקשרות עם הלקוח.

גיא דביר: הוא מתאר את המכשיר.

משה גפני: אני מבקש להכניס את זה במסגרת השיקולים שלכם.

משה גפני: יש פה דברים שאפשר להוריד אותם.

משה גפני: לא צריך את כל זה.

משה גפני: הלאה.

משה גפני: הערות נוספות.

טל זוהר: שני דברים.

טל זוהר: אחד, ב-(יט)(2).

טל זוהר: האמת שכבר דיברנו קודם על (יט)(3), אז אני אמשיך עם (3).

טל זוהר: כתוב: "אם המכשירים הפיננסים הם הסכם או הסדר שערכו נגזר מנכס בסיס" – הכוונה בנכס בסיס, זה אומר שהנכס הזה כבר נסחר בבורסה כלשהי.

טל זוהר: לדוגמה, אם אנחנו מאפשרים מסחר על הנפט, ויש מסחר על הנפט בשיקגו, אנחנו עדיין צריכים לתאר את הפרטים האמורים גם לגבי נכס הבסיס.

טל זוהר: למרות שהפרטים על נכס הבסיס מופיעים בכל מקום שהוא, בכל העולם.

טל זוהר: הם מופיעים באינטרנט, בבורסה שבה נסחר הנפט.

טל זוהר: זה אומר שאני צריך להעתיק משם ולתרגם את כל אחד מהנכסים, וכל פעם שהבורסה תשנה את זה, אני גם צריך לשנות את זה בתקנון.

טל זוהר: כשברור שאני לא מחליט שום דבר על נכס הבסיס.

טל זוהר: נכס הבסיס נקבע על-ידי הבורסה של הסחורות בשיקגו.

אריה אלדד: או מניות, או מה שזה לא יהיה.

טל זוהר: אם זה מניות, אז על-ידי המניות.

קריאה: מדד הדאו ג'ונס, נסד"ק.

טל זוהר: למה אני צריך להסביר את נכס הבסיס, כשנכס הבסיס הוא לא הנכס שלי?

משה גפני: בבקשה.

דניאל אילון: בעיני זה ברור מאליו, כאשר אתה עושה חוזה עתידי על נכס בסיס, לצורך העניין, כשהחוזה העתידי - - -

יהושע אברמוביץ: אנחנו לא עושים חוזים עתידיים.

דניאל אילון: חלקכם עושים חוזים עתידיים וחלקכם אינכם עושים.

דניאל אילון: חלקכם - - - באופציות.

דניאל אילון: כמו שאמרת, ישנם מאות סוגים, אז יש מאות סוגים.

דניאל אילון: אז אם אתה עושה חוזה עתידי שנכס הבסיס שלו – שעל בסיסו נגזר הערך של החוזה – הוא מוצר אחר, והערך של המוצר, התכונות שלו, התנודתיות שלו, אם הוא נסחר או לא נסחר – אין הכרח שהוא יסחר בבורסה אחרת.

דניאל אילון: אם הוא נסחר בבורסה מסוימת, אם הוא נכס אקזוטי, יש משמעות, אז צריך לתאר גם אותה.

דניאל אילון: קשה להגיד בתוך התקנה עצמה באיזו מידה צריך לתת תיאור והאם די בהפניה שנמצא באתר פורמלי של בורסה מרכזית.

דניאל אילון: ייתכן שכן.

דניאל אילון: אני לא יודעת לצטט יפה מן המקורות, אני אצטט רק ממילותיו של מאיר אריאל: אי-אפשר להקיף אישה 365 מעלות.

דניאל אילון: אז אני לא אוכל בתוך התקנות לתת מענה לכל מקרה, לרבות למקרה שיש נכס בסיס שנסחר בבורסת שיקגו.

דניאל אילון: וכפי שאמרה חברת הכנסת וילף קודם לכן, המבנה של המוצר עצמו, לרבות העמלות שבאופן מובנה הן לעיתים סמויות בתוך המכשיר, הם סופר חשובות, ובהחלט בכוונתנו לעמוד על גילוין ללקוח ולרשות.

משה גפני: הערות נוספות?

טל זוהר: כן.

טל זוהר: על זה אנחנו מסכימים.

טל זוהר: סליחה, מנסים לבלבל.

טל זוהר: אנחנו רוצים להיות ממוקדים.

טל זוהר: על המוצרים שלנו אנחנו נגלה את הסיכון, את העמלות הגלויות, ואם אומרים שיש סמויות – אני לא מכיר עמלות סמויות, אבל נניח שיש – אז אנחנו נגלה גם את הסמויות.

טל זוהר: אבל אנחנו מדברים פה על מוצר של צד שלישי.

טל זוהר: למה אני צריך - - -

משה גפני: בסדר.

משה גפני: רשמנו.

יהושע אברמוביץ: אני רוצה להוסיף על זה.

יהושע אברמוביץ: עוד פעם, מהניסיון הפרקטי בעשרות מדינות שבהן יש רגולציה, באף בקשת רגולציה אין בקשה לפרט לגבי כל מכשיר ומכשיר – מה העלויות שלהם, במה זה כרוך, מה העמלות.

יהושע אברמוביץ: יש את רשימת המכשירים שאותם אתה רוצה להציע ללקוחות.

יהושע אברמוביץ: על העמלות ללקוחות – בוודאי.

יהושע אברמוביץ: אבל לא נכנסים לתוך - - - של החברה.

משה גפני: טוב.

משה גפני: אוקיי, זה נאמר.

משה גפני: הערות נוספות?

טל זוהר: (יט)(2): "תיאור מפורט של השירותים שמבקשת המבקשת" - - -

משה גפני: איפה היית קודם?

קריאה: הוא אמר שהוא יחזור.

משה גפני: כן.

טל זוהר: "תיאור מפורט של השירותים שמבקשת המבקשת או מי מטעמה לספק" – מה זאת אומרת "מי מטעמה לספק"?

טל זוהר: הרי אסור למישהו מטעמה לספק פרט למבקשת.

טל זוהר: שתיים, "והפעילות שבכוונתה לבצע, לרבות קבלת הוראות בשם לקוחות בקשר למכשירים פיננסים, ביצוע הוראות לקוחות" – זה לא ברור.

טל זוהר: מי שמחליט מה הפעילות שבכוונת המבקשת לבצע זה החוק.

טל זוהר: ואחר התקנות שמגדירות.

טל זוהר: למה אני צריך לפרט?

טל זוהר: למה אני צריך לקחת את התקנות ולהכניס אותן לתוך התקנון שלי?

טל זוהר: הרי אני זירת סוחר.

טל זוהר: בזירת סוחר אומרים לי: מותר לך לדרוך בדיוק-בדיוק על הקווים.

טל זוהר: למה אני צריך לתאר שוב את הקווים?

משה גפני: מה אתם אומרים?

שגית אפיק: אולי בתוך הקווים אתה רוצה לעשות - - - ממה שכתוב בחוק או בתקנות.

שגית אפיק: את זה מבקשים ממך לתאר.

טל זוהר: אוקיי, אז אפשר להגיד: במידה ואתה רוצה לסטות - - -

שגית אפיק: - - - את השירות שאתה - - -

טל זוהר: אבל אסור לי לעשות את זה.

טל זוהר: אבל נניח שמותר לי - - -

רפאל כהן: לפי החוק, אסור לנו.

שגית אפיק: למה אסור לך?

גיא דביר: אל"ף, לא אסור.

גיא דביר: ובי"ת, צריך לזכור שלגבי עסקאות זכויות למשל, הזירה היא זאת שקובעת באיזה שלב לסגור את הפוזיציה, עוד לפני שמגיעים לגודל - - - ויש כאן הרבה מאוד המשך של הגדרה שצריכה להיות קבועה בתקנון.

גיא דביר: התקנות מסדירות את הפרק הכללי.

גיא דביר: חלק מהדברים ימשיכו להיות מוסדרים במסגרת התקנון.

גיא דביר: אבל למשל - - -

דניאל אילון: אני אתן דוגמה נוספת.

דניאל אילון: אני יודעת שהיא מציקה.

דניאל אילון: הרי לא רק אתם צד במפה.

דניאל אילון: לצערי, חלקים אחרים, חברי בורסה שמאוד לא מרוצים מההסדרה שלדעתם עליכם היא מופחתת ביחס למה שקיימת עליהם.

דניאל אילון: רצוי היה שגם הם יגיעו לכאן ורבים אחרים.

דניאל אילון: כך למשל - -

יהושע אברמוביץ: - - -

קריאות: - - -

דניאל אילון: - - יש לא מעט מרימים גבה - - -

רפאל כהן: חבל שנציגי הבנקים לא פה.

דניאל אילון: שנייה.

דניאל אילון: אני לא התפרצתי לדבריך.

דניאל אילון: יש לא מעט שמרימים גבה לגבי הפעילות המאוד ענפה שהזירות מקיימות בהכשרת לקוחות.

דניאל אילון: אנחנו עוד נגיע לזה כשנגיע לחלק ניגוד העניינים.

דניאל אילון: אנחנו בתקנות לא כללנו הוראה שאוסרת על זירות לעשות הכשרת לקוחות.

דניאל אילון: ויחד עם זאת, החוק עצמו אומר ייחודיות עיסוק.

דניאל אילון: הוא אומר שזירה אמורה להתעסק פחות או יותר באזור של עיסוקה.

דניאל אילון: הסעיף הזה הוא מספיק רחב כדי לכלול כל מיני ניואנסים בתוך הפעילות.

דניאל אילון: ולכן אנחנו רוצים בתוך התקנון שמקבל רישוי, שאנחנו נבין מה סך הפעילות שאתם עושים בנגזרת, בסביבת "הארד קור" של הפעילות שלכם, שהיא זירת סוחר.

דניאל אילון: האם אתם עושים פעילות הכשרה כזאת, וכיוצא באלה.

טל אבן-זהב: רגע, סליחה, פה זה עוד יותר - - -

רפאל כהן: זה שירות, זה לא פעילות.

טל אבן-זהב: זהו.

טל אבן-זהב: פה זה עוד יותר מטריד.

טל אבן-זהב: כי כאן, סליחה, אבל עלולים להיכשל הזירות.

טל אבן-זהב: למשל, הכשרת לקוחות כדוגמה.

טל אבן-זהב: זה באמת, איזשהו שירות נוסף שיכול להינתן, לא להינתן.

טל אבן-זהב: אני מניחה שיש עוד הרבה פעילויות כאלה שיכולות להיות.

דניאל אילון: לא אמורות להיות.

דניאל אילון: יש לה ייחודיות עיסוק.

טל אבן-זהב: יפה.

טל אבן-זהב: אז אחד מן השניים – או שיש ייחודיות עיסוק ומה במה שהיא רשאית לעסוק זה להפעיל זירת סוחר.

טל אבן-זהב: או שהיא רשאית - - -

דניאל אילון: תספרו.

טל אבן-זהב: לא, אבל היא לא יכולה לעשות דבר נוסף.

משה גפני: מה זה הכשרת לקוחות?

טל זוהר: לתת קורס.

טל זוהר: בא אליך אדם, אתה רוצה שהוא יהיה סוחר טוב - - -

עינת וילף: כדי שהם יחשבו שהם מבינים משהו בעניין.

גיא דביר: זו בדיוק התכלית.

גיא דביר: אנחנו רוצים לדעת - - -

משה גפני: שנייה, אני לא שאלתי אתכם.

משה גפני: שאלתי אותם.

משה גפני: מה זה הכשרת לקוחות?

טל זוהר: בשוק ההון, יש אנשים שמגיעים לשוק ההון, והם מבינים יותר, ומבינים פחות.

טל זוהר: אנשים שמבינים יותר – וגם מבינים פחות – אנחנו מציעים – או על-ידינו, או על-ידי מכללות בשוק ההון, אחרות, שלא קשורות לחברה שלנו – איזושהי שותפות כדי שהסוחרים יסחרו טוב יותר.

משה גפני: מה זה שותפות?

משה גפני: אני לא מבין כלום.

משה גפני: אני בא אליך, מה אתה עושה?

טל זוהר: יש בבני-ברק מכללת - - -

משה גפני: אני את בני-ברק לא מכיר.

משה גפני: בוא נדבר על קריית אונו.

משה גפני: אני גר בקריית אונו.

יהושע אברמוביץ: אתה הולך לחברת "מיטב", נגיד - - -

משה גפני: אני בא אליך.

משה גפני: אתה רוצה ללמד אותי עכשיו משהו?

רפאל כהן: על מנת שתפעל בזהירות ובחוכמה, מכשירים אותך.

משה גפני: אני גר בקריית אונו.

משה גפני: אני הגעתי לחברה.

משה גפני: אם הגעתי לחברה, אז אני רוצה להשקיע בזירות סוחר.

אריה אלדד: ואם אתה יודע?

משה גפני: יודע, לא יודע – אי-אפשר לדעת.

אריה אלדד: לא, אם אתה יודע, אתה עושה את זה לבד.

אריה אלדד: אם אתה לא יודע, יש לנו - - -

משה גפני: אדם לא יודע.

אריה אלדד: אתה לא יודע לסחור, אבל אתה רוצה להיכנס.

משה גפני: אז למה הגעתי?

אריה אלדד: כי אתה רוצה להיכנס לזה.

משה גפני: למה אני רוצה?

אריה אלדד: ראית מודעה.

אריה אלדד: ראית פרסום.

אריה אלדד: חבר אמר לך זה כדאי.

משה גפני: הבנתי.

משה גפני: אז עכשיו, למה מכשירים אותי?

אריה אלדד: אז אני יכול לספק לך מערך לימודי תומך.

אריה אלדד: זה יכול להיות קורסים, זה יכול חומר לימודי, זה יכול סקירות.

משה גפני: למה אתם מלמדים אותי?

אריה אלדד: כדי לתמוך בסוחרים.

אריה אלדד: כדי לתת שירות.

אריה אלדד: למה לא? לא להעניק ידע?

משה גפני: למה הבנקים לא עושים את זה?

יהושע אברמוביץ: כל חברות ההשקעות בארץ עושות - - -

טל אבן-זהב: בהחלט נותנים.

קריאות: - - -

יהושע אברמוביץ: בתי השקעות רבים בישראל, כולל כאלה שיש להם חברי בורסה ואחרים שציינו פה - -

משה גפני: נותנים הכשרה?

יהושע אברמוביץ: - - מפעילים מכללות - - -

רפאל כהן: חד משמעית.

טל זוהר: אם אתה רוצה, אני אנקוב בשמות שלהם.

רפאל כהן: חד משמעית.

רפאל כהן: ולנו אסור, מדוע?

רפאל כהן: חברת הכנסת וילף טענה שרוב הסוחרים בזירות האלה הם אנשים שבאים מהמעמד הנמוך, או שחלילה, מוגבלים בשכלם.

משה גפני: לא, היא לא אמרה מוגבלים בשכלם.

משה גפני: היא אמרה לגבי העניין הכלכלי.

רפאל כהן: רגע, אני רוצה לומר דבר.

רפאל כהן: אני עוסק 20 שנה בשוק.

רפאל כהן: ככה: חברי כנסת, זוכי פרס ישראל, עורכי דין מהשורה הראשונה.

רפאל כהן: קשה להאשים אותם בטיפשות יתר.

משה גפני: אמרת שלושה מגזרים שלא עושים עלי רושם.

רפאל כהן: נכון.

רפאל כהן: גם עלי לא.

רפאל כהן: קל וחומר, עמך ישראל, רפאל בן יוסף – עמך ישראל.

רפאל כהן: קרי, רוצה לומר, היהודים לא חשודים בטיפשות יתר.

רפאל כהן: והזירות האלה משמשות את כלל הציבור.

רפאל כהן: כל הקשת – אין הבדלי גוון וצבע.

משה גפני: אבל שאלתי מה מלמדים אותי?

רפאל כהן: מה מלמדים אותך?

רפאל כהן: אני אומר.

משה גפני: איפה לוחצים על הכפתור?

משה גפני: מה?

רפאל כהן: לא איפה לוחצים את הכפתור.

רפאל כהן: קודם כל, מכיוון שכך - - -

עינת וילף: אני אשמח להגיד מה מלמדים.

משה גפני: נו, תגידי.

רפאל כהן: בבקשה.

עינת וילף: קודם כל, האנקדוטות שלך הן חביבות ביותר.

עינת וילף: אבל הרוב המכריע של האנשים שלהם אתם משווקים הם אכן אנשים שלא מכירים את הנושא, לא מודעים, ובאים מהמעמד הנמוך.

יהושע אברמוביץ: איך את יודעת?

רפאל כהן: לא נכון.

רפאל כהן: אני מוכן להביא נתונים.

משה גפני: רבותי, עם כל הכבוד, היא חברת כנסת.

עינת וילף: דבר נוסף, אנחנו נגיע לסעיף הזה, אתם תידרשו להראות, ואז נראה בדיוק מי הלקוחות שלכם.

עינת וילף: עכשיו, צריך להבין, בהכשרות האלה יש ניגוד אינטרסים מובנה, וגם נגיע לזה בסעיף הרלוונטי.

עינת וילף: המודל של החברות האלה בנוי על כך שאנשים יעשו הרבה מאוד עסקאות בקצב גבוה, וכתוצאה מזה כספם יאכל על-ידי עמלות.

עינת וילף: מה שהם מלמדים בהכשרות האלה אלה שני דברים: אחד, לפעול במודלים שגורמים לאנשים לעשות הרבה מאוד עסקאות בקצב גבוה, כי ככה הם מרוויחים את הכסף.

עינת וילף: דבר נוסף, לתת להם את התחושה והאשליה שהם מבינים עניין.

עינת וילף: וכאן, בצורה הזאת, מסתירים מהם שמדובר בפעילות הימורים, וגורמים להם לחשוב שהם עוסקים בפעילות לגיטימית של השקעה.

עינת וילף: לכן אין להם שום אינטרס אובייקטיבי לתת לאדם הכשרה שתבהיר לו שבפועל היכולת של אנשים לחזות את שוק המט"ח שואפת לאפס.

עינת וילף: מספר האנשים שיודעים את זה באמת הם ספורים בעולם.

עינת וילף: הם פועלים על מיליארדים, וכך הם עושים את כספם.

עינת וילף: נגיע לזה בסעיף הרלוונטי.

עינת וילף: אבל חשוב שלא תהיה כאן טענה שקורה שם משהו אחר.

משה גפני: טוב, אנחנו נגיע לסעיף הזה.

יהושע אברמוביץ: אני רוצה להגיב.

משה גפני: לא, אין צורך.

יהושע אברמוביץ: פשוט נאמרו פה על-ידי חברת הכנסת - - -

משה גפני: מותר לה.

משה גפני: לחברי כנסת יש חסינות.

יהושע אברמוביץ: בסדר - - -

משה גפני: מה זה להאשים?

יהושע אברמוביץ: לא, אני רק רוצה לציין ש - - -

משה גפני: אין צורך לציין בגלל שאנחנו נגיע לסעיף הזה.

יהושע אברמוביץ: היא מאשימה אותנו בדברים שגובלים בפלילים, מה שנאמר פה.

משה גפני: באמת, פלילים?

יהושע אברמוביץ: כן.

יהושע אברמוביץ: לשכנע – לגרום ללקוח לעשות פעולות ועל-ידי כך חיבוץ - -

משה גפני: לא, היא לא התכוונה לזה.

עינת וילף: אכן אני חושבת בסוף - - -

יהושע אברמוביץ: - - כדי שהוא ישרוף את כספו בעמלות - - -

עינת וילף: נכון.

קריאות: - - -

משה גפני: רק רגע.

רפאל כהן: אני אביא את הטקסטים מתוך - - -

משה גפני: שנייה.

רפאל כהן: זה לא נכון.

רפאל כהן: ההיפך הגמור.

משה גפני: שנייה.

משה גפני: מר כהן.

רפאל כהן: זה שיצרו של אדם הביא אותו לסחור - - -

משה גפני: תגיד לי, אני נראה לך שקוף?

רפאל כהן: לא.

משה גפני: בסדר.

משה גפני: אז אני מבקש להירגע, הכול בסדר.

רפאל כהן: תסלח לי אדוני.

משה גפני: חברת הכנסת עינת וילף הניחה על שולחן הכנסת הצעת חוק שאומרת שהעיסוק בעניין הזה של זירות הסוחר זאת תהיה עבירה פלילית.

משה גפני: יהיה אסור לעסוק בזה.

משה גפני: זה יוגדר כהימורים.

משה גפני: כל עוד שהכנסת לא העבירה בקריאה שנייה ושלישית, העיסוק בעניין הזה איננו עבירה פלילית.

משה גפני: אם הכנסת תקבל, אז אתם תפעלו על-פי החוק.

משה גפני: כרגע אנחנו עוסקים במשהו אחר לגמרי.

משה גפני: אני שאלתי שאלה תמימה, שאנחנו נעסוק בה.

משה גפני: ואני מתנצל ששאלתי את השאלה הזאת.

משה גפני: אנחנו נעסוק בה כשנגיע לנושא הזה.

משה גפני: אני לא מכיר דבר כזה של הכשרה.

משה גפני: זה קפץ לי ככה סתם.

משה גפני: עשיתי טעות.

משה גפני: אני חוזר בי מהשאלה.

משה גפני: אנחנו נדון בעניין הזה ברגע שאנחנו נגיע לשם.

משה גפני: אני רוצה לדעת כמה הערות יש לכם עד סוף הפרק הזה.

משה גפני: אני לא הולך לקיים דיון על תקנות כל כך ארוכות כל כך הרבה זמן.

משה גפני: תגידו כמה הערות יש לכם עד המינוף.

שגית אפיק: עד עמ' 18.

שגית אפיק: כל הפרק של בקשה לרישיון.

משה גפני: הרבה הערות?

טל זוהר: כבוד היו"ר, אני מצטער, אבל גם לחשושים שאני מקבל מאחור לא משנים את העובדה, את זה הכנתי מראש – ואני לא מוסיף אפילו אחת.

משה גפני: עד סוף הפרק הזה, כמה?

טל זוהר: עשר.

עינת וילף: בהתחלה הבטיחו לי שירדו מ-87.

משה גפני: לא, זה הנושאים הכלליים.

משה גפני: עשר, חוץ ממה שהערת עד עכשיו?

טל זוהר: כן.

משה גפני: ולאחרים יש עוד?

יהושע אברמוביץ: חמש הערות.

יהושע אברמוביץ: יכול להיות שאלו הערות חופפות, אני לא יודע.

משה גפני: יש עוד?

רפאל כהן: טרם הגענו.

משה גפני: טרם הגענו למה?

יהושע אברמוביץ: לסעיף שאני ארצה להגיע לגביו.

משה גפני: לא הגענו?

שגית אפיק: לא, בפרק הזה.

שגית אפיק: כל הפרק הזה.

משה גפני: הגענו.

משה גפני: אני רוצה על הפרק הזה.

משה גפני: כמה הערות יש?

יהושע אברמוביץ: יכול להיות שיש חפיפה בין החברות.

משה גפני: כמה הערות?

טל זוהר: מה שספרו קודם.

יהושע אברמוביץ: יכול להיות שיש חפיפה בין החברות.

משה גפני: עשר, ויכול להיות שיש חפיפה.

משה גפני: יש עוד?

משה גפני: אנחנו יודעים על עשר ועוד חמש חוץ ממה שהיה עד עכשיו.

משה גפני: בסדר.

משה גפני: מה עוד?

משה גפני: זהו?

טל זוהר: האמת היא שתשע, כי כבר לעשר התייחסנו.

משה גפני: אנחנו עושים כדלהלן: אל"ף, אני פונה לרשות לניירות ערך.

משה גפני: מדובר על תקנות מאוד ארוכות.

משה גפני: אני לא יודע אם הולכים לבחירות או שלא הולכים לבחירות.

משה גפני: לא יודע.

משה גפני: יכול להיות שהולכים, יכול להיות שלא הולכים.

משה גפני: אם הולכים, אז יהיה קשה מאוד להעביר את זה.

משה גפני: אני לא רוצה שעכשיו תתחילו להתפלל שיהיו בחירות בגלל שלא תמיד בחירות זה טוב.

משה גפני: על כל פנים, תראו בינכם לבין עצמכם האם אתם צריכים את כל האורך של התקנות.

משה גפני: בגלל שאנחנו לא נוכל לאשר תקנות בלי שנעבור על הכול.

משה גפני: תעשו שיעורי בית.

משה גפני: יש עוד גופים ממשלתיים וחצי ממשלתיים שעושים שיעורי בית בעקבות מה שעכשיו אמרתי.

משה גפני: שיקול שלכם, אני לא אומר לכם מה לעשות.

משה גפני: אם אני לא אבחר לכנסת הבאה, אין לי תכנית לעבוד ברשות לניירות ערך, בגלל שהציעו לי להיות מחלק תה באגף התקציבים.

משה גפני: לא רק ממכם אני מבקש.

משה גפני: אני מבקש להעביר אלינו ולהעביר לרשות את ההערות של מה שלא מאמר עד עכשיו רק על הפרק הזה.

משה גפני: אנחנו בליבת העניין – במינוף ובניגוד העניינים – נדון כאן.

קריאה: אנחנו נעביר.

משה גפני: להעביר אלינו ולהעביר אל הרשות.

משה גפני: אני מבקש מהרשות ללכת לקולא.

משה גפני: זה פרק טכני.

משה גפני: אסור שיתחיל ויכוח ביננו.

משה גפני: ביננו לא צריך שיהיה ויכוח.

משה גפני: אני רוצה שנגיע לפרק הזה, שנוכל להצביע עליו אחרי שיש הסכמות פחות או יותר.

משה גפני: אנחנו נמשיך בנושא של המשך הדברים.

משה גפני: אני מציע וחוזר ומבקש – אתם לא חייבים לשמוע לי – לנסות לצמצם את התקנות.

משה גפני: זה המון.

משה גפני: זה המון.

משה גפני: אני לא בטוח שאנחנו – אגב, שתדעו, שגם אם לא נלך לבחירות, את יודעת מה שיהיה לנו פה.

משה גפני: אתם יודעים מה יקרה פה בתחילת המושב?

קריאה: תקציב.

משה גפני: מה זה תקציב?

משה גפני: זה חוק הסדרים קשה.

משה גפני: זה תקציב קשה.

משה גפני: זה ריכוזיות.

משה גפני: יש פה דברים שהם – זאת אומרת, בכל מקרה, עם זירות הסוחר אנחנו נמצאים בדרגת עדיפות משנית.

משה גפני: זאת אומרת, אם אני קובע את סדרי העדיפויות של המדינה, זירות סוחר זה מספר שתיים.

משה גפני: מספר אחד זה דברים אחרים.

משה גפני: חס וחלילה, יש דברים של הרשות לניירות שזה מספר אחד.

משה גפני: אבל אתם תעשו את החשבון לבד.

משה גפני: בסדר?

עינת וילף: אפשר בקשה או המלצה?

משה גפני: בבקשה.

עינת וילף: אם יש הזדמנות לעוד יום אחד – אפילו יום לפני פתיחת מושב הכנסת – לקחת יום שבו גומרים ענייו, אם אפשר היה לעשות את זה.

משה גפני: אל תשאלי מה שהולך לי פה.

עינת וילף: אני מודעת.

משה גפני: על כל יום שאני עושה פה ישיבה – קודם כל, רפאל כהן בא אלי בטענות שבמקום לחזור בתשובה אני עושה ישיבה בין כסה לעשור.

משה גפני: אחרי זה יש לי ישיבה ביום ראשון, שזה בכלל לפני יום כיפור.

משה גפני: בכלל הוא ייתן לי נזיפה.

עינת וילף: ממני אתה מקבל תמיכה וגיבוי.

משה גפני: בסדר, אבל זה לא מספיק בגלל שאת לבד.

משה גפני: את יודעת כמה התנגדויות יש לי?

משה גפני: מחברי ועדה יש לי התנגדויות.

משה גפני: זאת האמת.

משה גפני: אנשים אומרים – השנה יוצא באופן כזה.

משה גפני: באמת, אני הייתי עושה יותר ישיבות, אבל את יודעת מה, גם הצוות פה יהרוג אותי.

משה גפני: גם להם יש יום כיפור.

משה גפני: אבל גם לי יש יום כיפור.

משה גפני: אני שכחתי מזה גם כן.

משה גפני: אני גם בזה אזכר.

משה גפני: אני לוקח את הנושא שלך בחשבון.

משה גפני: אני מעריך שבימים הקרובים נדע לאן פנינו מועדות.

משה גפני: ואז נראה מה אנחנו עושים עם העניין.

משה גפני: קחו את זה בחשבון.

משה גפני: אני מודה לכולם על ההשתתפות.

משה גפני: אני מאחל לכולם שנה טובה וגמר חתימה טובה.

משה גפני: אני מתנצל על הישיבה שהיתה בין כסה לעשור, אבל אין ברירה.

משה גפני: היתה לי אפשרות לא לקחת את התפקיד הזה, אבל מכיוון שלקחתי אז צריך לעשות את העבודה.

משה גפני: אני מאחל לכם שנה טובה.

משה גפני: גמר חתימה טובה לכולם.

משה גפני: דניאל, קחי את החיים בקלות.

משה גפני: היית רצינית עכשיו.

משה גפני: אני מודה לכולם.

משה גפני: ניפגש, בעזרת ה', ביום ראשון.

משה גפני: תודה רבה.

משה גפני: הישיבה נעולה.